open-index/open-wikipedia-markdown huggingface dataset:
অসমত হোৱা ভূমিকম্প (১৯৪৭)

১৯৪৭ চনৰ ২৯ জুলাই তাৰিখে হোৱা ভূমিকম্পটোৱে ভাৰতৰ অসমৰ লগতে চীন দেশতো  ক্ষতি সাধন কৰে। ভাৰতীয় সময়মতে সন্ধিয়া ৭ বাজি ১৩ মিনিটত সৃষ্টি হোৱা ভূমিকম্পটোৰ প্ৰাৱল্য আছিল ৭.৩ ৰিখটাৰ স্কেল। ভাৰতৰ সীমান্তৱৰ্তী এলেকা (সেই সময়ত ব্ৰিটিছ ইণ্ডিয়াৰ অধীনত আছিল) আৰু চীনত ইয়াক অনুভৱ কৰা হৈছিল। কিছুমান সূত্ৰই ভূমিকম্পৰ অভিকেন্দ্ৰটো ভাৰতত আৰু কিছুমানে চীনত বুলি কৈছে। চীনৰ মতে, তিব্বতৰ নাং কাণ্টিতহে এই ভূমিকম্পৰ অনুভৱ কৰা হৈছিল।

ডিব্ৰুগড়, যোৰহাট আৰু তেজপুৰ অঞ্চলৰ কিছুমান দেৱালত ফাঁট মেলা দেখা গৈছিল। গুৱাহাটীত বিদ্যুৎ বিচ্ছিন্ন হৈ পৰাৰ কথাও শুনা যায়।

## ভূমিকম্প
এই ভূমিকম্পটো ভাৰত আৰু তিব্বতৰ সীমান্তৰ ওচৰত অৱস্থিত আছিল। কিছুমান উৎস অনুসৰি ইয়াৰ উপকেন্দ্ৰ ভাৰতত, আৰু কিছুমানে তিব্বতত স্থাপন কৰিছে। এই ভূমিকম্পত মুক্ত হোৱা ভূকম্পীয় শক্তি প্ৰায় 1.5×1020 নিউটন-মিটাৰ আছিল। ভূমিকম্পটোৰ প্ৰকৃত কাঠামো সুস্পষ্টভাৱে জানিব পৰা হোৱা নাই। চীনাৰ গ্ৰন্থসমূহত এই ভূমিকম্পটো সাধাৰণতে তিব্বতৰ নাং জিলাৰ ওচৰত অৱস্থিত বুলি উল্লেখ কৰা হয়।

## ক্ষতি
ডিব্ৰুগড়, যোৰহাট আৰু তেজপুৰত ঘৰৰ ভিনালীত ফাট ধৰা পৰিছিল। গুৱাহাটীত বিদ্যুৎ যোগান ব্যাহত হৈছিল।

## আন ভূকম্পীয় ঘটনা
এই সীমান্ত অঞ্চলটো ১৯৫০ চনৰ ১৫ আগষ্টত ৮.৬  প্ৰাবল্যৰ অসম–তিব্বত ভূমিকম্প, ১৯৫০ৰে আক্ৰান্ত হৈছিল।

## তথ্য সংগ্ৰহ

শ্ৰেণী:প্ৰাকৃতিক দুৰ্যোগ
শ্ৰেণী:ভূমিকম্প
শ্ৰেণী:স্বাধীনোত্তৰ অসম
পাইক প্ৰথা

**পাইক প্ৰথা** () আহোমসকলৰ ৰাজত্ব কালত প্ৰচলিত এক প্ৰথা আছিল। বিশ্বাস কৰা হয় যে, এই প্ৰথাটো দক্ষিণ-পূব এছিয়াত প্ৰচলিত আছিল। আহোমসকল ১২২৮ খ্ৰীষ্টাব্দত অসমলৈ অহাৰ পিছত এই প্ৰথাৰ প্ৰচলন কৰে। এই প্ৰথাটোকে ১৬০৯ খ্ৰীষ্টাব্দত মোমাই তামূলী বৰবৰুৱাই কিছু সাল-সলনি কৰি নতুনকৈ প্ৰচলন কৰে। বিজ্ঞসকলে মত প্ৰকাশ কৰে যে, এই পাইক প্ৰথাই আহোমসকলৰ পতনৰ মূল কাৰণ আছিল।

আহোম ৰাজ্যৰ ৰাজবংশীয় লোক, পুৰোহিত, উচ্চ বৰ্গৰ জাতি অথবা দাস সকলক বাদ দি পোন্ধৰৰ পৰা পঞ্চাশ বছৰ বয়সীয়া সকলো পুৰুষকেই *পাইক* বোলা হৈছিল। স্বৰ্গদেউ ৰুদ্ৰ সিংহৰ দিনত প্ৰায় ১৭১৪ খ্ৰীষ্টাব্দত মুঠ জনসংখ্যাৰ প্ৰায় ৯০% শতাংশ লোক এই শ্ৰেণীৰ অন্তৰ্ভুক্ত আছিল। এই পাইকসকলে আহোম ৰজ্যখনৰ উন্নতিৰ বাবে সেৱা আগবঢ়াইছিল। ৰাজ্যখনৰ আলি পদূলি বন্ধা,মঠ-মন্দিৰ নিৰ্মাণ,পুখুৰী খন্দা আদি কামবোৰো তেওঁলোকৰ দ্বাৰা কৰোৱা হৈছিল। আনহাতে প্ৰত্যেক পাইকেই আছিল এজন সৈনিক। গতিকে তেওঁলোকে সামৰিক শিক্ষা ল'ব লাগিছিল আৰু নিজৰ বিভাগীয় বিষয়াৰ তলত কাড়ীসকলৰ যুদ্ধৰ আখৰা কৰি থাকিবলৈ পৰামৰ্শ দিছিল। গতিকে প্ৰতিজন কৰ্মঠ পুৰুষেই বিদ্যাৰ শিক্ষা ল'ব লাগিছিল আৰু প্ৰয়োজন সাপেক্ষে দেশ ৰক্ষাৰ বাবে হাঁহি মুখে ওলাই আহিছিল। আহোম সৈন্যবাহিনীৰ যুদ্ধক্ষেত্ৰত দেখুওৱা পাৰদৰ্শিতা শত্ৰু শিবিৰেও অকপটে ভূয়সী প্ৰশংসা কৰিবলৈ বাধ্য হৈছিল।

## পাইক প্ৰথা
পাইক প্ৰথাৰ নিয়ম অনুসৰি আহোম ৰাজ্যৰ ৰাজবংশীয় লোক, পুৰোহিত, ডা-ডাঙৰীয়া আৰু তেওঁলোকৰ লগুৱা-লিকচৌক বাদ দি পোন্ধৰৰপৰা পঞ্চাশ বছৰ বয়সৰ সকলো পুৰুষে ৰণুৱা আৰু বনুৱা ৰূপত কাম কৰাতো বাধ্যতামূলক আছিল।  এই কাম কৰা লোকসকলেই পাইক ৰূপে পৰিচিত আছিল। চাৰিজন পাইকেৰে একোটা গোট সম্পূৰ্ণ হৈছিল। সাধাৰণতে এটা গোটৰ এজন পাইকে বছৰেকত তিনিমাহকৈ ৰাজাঘৰীয়া কামত বিনা পাৰিশ্ৰমিকেৰে শ্ৰমদান দিব লাগিছিল। প্ৰথমজনৰ সময় শেষ হলে দ্বিতীয়জনে গৈ প্ৰথমজনৰ সলনি খাটি দিব লাগিছিল। পৰৱৰ্তী তৃতীয় আৰু চতুৰ্থজনেও ৰজাঘৰত খাটি দিব লাগিছিল। এনেদৰে খাটি দিয়াৰ বাবদ প্ৰতিজন পাইকে ৰজাঘৰৰপৰা দুপূৰাকৈ মাটি বিনা খাজনাই ভোগ কৰিবলৈ পাইছিল। কিন্তু পাইকসকলে মাটিৰ মালিকিস্বত্ব পোৱা নাছিল। তেওঁলোকে পোৱা সেই দুপূৰা মাটি তেওঁলোকৰ খেলৰ নামতহে মঞ্জুৰী দিয়া হৈছিল। যিকোনো এজন পাইক অক্ষম হোৱাৰ পাছত তেওঁৰ মাটি নিজৰ খেলক গতাই দিয়াৰ নিয়ম আছিল যদিও বাপেকৰ পাছত পুতেকেই সেই মাটি লাভ কৰিছিল। আনহাতে পাইকসকলৰ পৰিচালনা কৰাৰ  বাবে চাৰিজন পাইকৰ ওপৰত এজন বৰা, এশজন পাইকৰ ওপৰত এজন শইকীয়া, এহেজাৰ পাইকৰ ওপৰত এজন হাজৰিকা আৰু ছহেজাৰ পাইকৰ ওপৰত ফুকন নিয়োগ কৰা হৈছিল। পাইকৰ দুটা ভাগ আছিল – কাঁড়ী আৰু চমুৱা। চমুৱাসকলে বাধ্যতামূলক গা-খাটনিৰপৰা অব্যাহতি পাবলৈ ৰজাঘৰত কিছু কৰ আদায় দিছিল। চমুৱাসকলৰ মাজৰপৰাই বৰা, শইকীয়া, হাজৰিকা আদি বিষয়াসকলক নিযুক্তি দিয়া হৈছিল।
অসমৰ প্ৰাপ্তবয়স্ক মানুহবিলাকক কিছুমান খেলত বিভক্ত কৰা হৈছিল। প্ৰতি খেলৰে নাও তৈয়াৰ কৰা, নাও সজা, গৃহ নিৰ্মাণ কৰা, ৰচদ যোগান ধৰা, আলি-পদূলি নিৰ্মাণ কৰা, ৰাজহ তোলা, হাতী ধৰা, শেন চোৱা, হাবি-বন পৰিদৰ্শন কৰা আদি বিভিন্ন কৰ্ম আছিল। খেলবিলাকৰ ওপৰত ফুকন, বৰুৱা, ৰাজখোৱা প্ৰভৃতি বিষয়া আছিল।

## লগতে পঢ়ক

* 
* 
* 

## তথ্য সংগ্ৰহ

শ্ৰেণী:আহোম ৰাজ্য
নীতিপাল

**নীতিপাল** চুতীয়া ৰাজবংশৰ শেষৰজন ৰজা আছিল। পূৰ্বতে তেওঁৰ নাম নিতাই আছিল। নিতাই এটা সাধাৰণ ঘৰৰ চুতীয়া ল’ৰা আছিল।

অষ্টমজন চুতীয়া ৰজা ধৰ্মধ্বজপালে সাধনীক বিয়া দিবৰ বাবে উপযুক্ত পাত্ৰ বিচাৰি নাপাই চিন্তিত হৈ পৰিছিল। এদিন ৰজা ফুৰিবলৈ যাওঁতে ‘পাল শৱদিয়া মৈদাম’ৰ ওপৰত এটা কেৰ্কেটুৱা বগাই ফুৰা দেখা পালে। ৰজাই থিৰাং কৰিলে যে, যিয়ে কেৰ্কেটুৱাটো একেপাত কাঁড়তে বিদ্ধ কৰিব পাৰিব তেওঁলৈকে সাধনীক বিয়া দিব। ৰজাই পাত্ৰ-মন্ত্ৰীসকলৰ লগত আলোচনা কৰি কম দিনৰ ভিতৰতে সয়ম্বৰৰ দিন ঘোষণা কৰিলে। ৰজাৰ কথামতে এটা সাধাৰণ ঘৰৰ চুতীয়া ল’ৰা নিতায়ে কেৰ্কেটুৱাটো বধ কৰি সাধনীক পত্নীৰূপে গ্ৰহণ কৰিলে। পুত্ৰ সৰু হৈ থকাত নাবালক পুত্ৰ সাধকনাৰায়ণৰো দায়িত্ব দি ৰাণীৰ সৈতে ৰজাই সন্ন্যাস গ্ৰহণ কৰে। ইয়াৰ পিছতে নিতাই ৰাজ সিংহাসনত আৰোহণ কৰে।

## শাসনকাল
ৰাজ সিংহাসনত আৰোহণ কৰি নিতায়ে নীতিপাল নাম লয়। তেওঁৰ কোনো শিক্ষা আৰু ৰাজনীতিৰ জ্ঞান সমূলি নাছিল। পুৰণা ৰাজ-বিষয়াসকলক খেদি দি তেওঁৰ নিজৰ লগৰীয়াবিলাকক ৰাজপদ দিয়ে। ফলত ৰাজ্যত নানা বিশৃংখলে দেখা দিয়ে। গতিকে, ৰাজ্যত নানা তৰহৰ অন্যায় উপদ্ৰৱ আদি বাঢ়ি চাৰিওফালে হাহাকাৰ লাগি উঠিল। প্ৰজাবিলাকে পাচলৈ তেওঁক নীতিপালৰ সলনি অনীতিপাল নাম দি গৰিহণা দিবলৈ ধৰিলে। তেওঁৰ নীতিহীন শাসনত চুটিয়া ৰাজ্যৰ দুৰৱস্থাৰ সীমা নোহোৱাত পৰিল নীতিপালৰ শাসনভাৰৰ দুৰ্বলতাৰ সুযোগ লৈ আহোম ৰজা দিহিঙীয়া ৰজাই চুতীয়া ৰাজ্য আক্ৰমণ কৰে। খ্ৰীঃ ১৬১৯ চনত চুটিয়া ৰজাক আহোম ৰজাই যুদ্ধত ঘটাই তেওঁৰ ৰাজ্য আহোম ৰাজ্যৰ চামিল কৰি লয়; আৰু শদিয়াত শদিয়াখোৱা গোহাঞি’ খিতাপেৰে শাসনকৰ্তা এজন নিগাজীকৈ পাতি থৈ, চুটিয়াবিলাকক অসমৰ চাৰিওফলে সিঁচৰতিকৈ থিতাপিত কৰি সিবিলাকৰ পুনৰুত্থানৰ শক্তি নাশ কৰা হয়। এই ৰণত নীতিপালৰ মৃত্যু হয়। ফলত চুতীয়া ৰাজ্য আহোম ৰাজ্যৰ অধীনলৈ যায়। এই যুদ্ধত নীতিপালৰ পত্নী সাধনী আৰু নাৰী সৈন্যসকলে লগত ধনু, কাঁড়, যাঠিলৈ যুদ্ধত নামি পৰিছিল। তেওঁলোকে পৰ্বতৰ পৰা শিল বগৰাই বহুত শত্ৰু বধ কৰিছিল।

## লগতে চাওক
* চুতীয়া ৰাজ্য
* ৰত্নধ্বজপাল
* সতী সাধনী

## তথ্য সংগ্ৰহ

শ্ৰেণী:অসমৰ ইতিহাস
শ্ৰেণী:চুতীয়া ৰাজবংশ
কাজিৰঙা হস্তী মহোৎসৱ

**কাজিৰঙা হস্তী মহোৎসৱ** () হৈছে অসমৰ কাজিৰঙাত উদযাপন কৰা বাৰ্ষিক হস্তী মহোৎসৱ। হাতীৰ সংৰক্ষণ আৰু সুৰক্ষা বিষয়ে সাধাৰণ ৰাইজৰ মাজত সজাগতা বৃদ্ধি কৰাই হৈছে এই উৎসৱৰ মূল উদ্দেশ্য। ২০০৩ চনৰে পৰা এই উৎসৱ নিয়মীয়াকৈ পাতি অহা হৈছে। অসম চৰকাৰৰ পৰ্যটন আৰু বন বিভাগে যুটীয়াকৈ এই উৎসৱৰ আয়োজন কৰে।. শতাধিক ঘৰচীয়া হাতীয়ে এই উৎসৱত অংশগ্ৰহণ কৰে। হাতীবিলাকে ইয়াত আয়োজন কৰা বিভিন্ন দৌৰ, পেৰেড, ফুটবল আদি খেলত ভাগ লয়।.

## লগতে চাওক
* কাজিৰঙা ৰাষ্ট্ৰীয় উদ্যান
* দিহিং পাটকাই উৎসৱ

## তথ্য সংগ্ৰহ

## বাহ্যিক সংযোগ
*কাজিৰঙা হস্তী মহোৎসৱৰ বিষয়ে

শ্ৰেণী:অসমৰ উৎসৱসমূহ
শ্ৰেণী:মহোৎসৱ
ৰিক খ্বন

**ৰিক খ্ৱন** (ইংৰাজী ভাষা:Rik Khwan)হৈছে আহোমসকলে আয়োজন কৰা আহোম ধৰ্মৰধৰ্মীয় অনুষ্ঠান। ইয়াত ***খ্ৱন*** নামৰ বিশেষ শক্তি (সাধাৰণতে দীৰ্ঘ আয়ুস বুলি ধৰা হয়) স্মৰণ কৰা হয় যিটো চীন, শান,থাইলেণ্ড আৰু লাওছৰ তাঈ সকলৰ মাজতো দেখা যায়। নতুনকৈ চাওফাৰ আসন লাভ কৰাৰ সময়ত বা ৰণত জয়লাভ কৰাৰ পিছত অথবা কোনো অমঙ্গলৰ পৰা হাত সাৰি দীৰ্ঘ জীৱন লাভৰ কামনা কৰি এই উৎসৱ পতা হৈছিল।

## নিয়মাৱলী
এখন সুসজ্জিত চাঙৰ ওপৰত চাওফাজন বহি থাকে। ম'লৌঙ সকলে মন্ত্ৰপুত পানী ৰজাৰ মূৰত ঢালি দিয়ে। চাঙৰ তলত দুগৰাকী মানুহ বহি থাকে। ৰজাৰ মূৰত ঢলা পানী ৰজাৰ গাৰে বৈ গৈ সিহঁতৰ মূৰত পৰে। স্নানৰ শষত ৰজাৰ সাজ-পাৰ সলাই নতুন সাজ-পাৰ লয়। সিহঁতক এচৰু চৰু সোণ আৰু এচৰু ৰূপ দি ৰাজ্যৰ বাহিৰ কৰি খেদি দিয়া হয়। মানুহৰ বিশ্বাস যে সিহঁতে ৰজা আৰু ৰাইজৰ অমঙ্গল নেওচি লৈ যায়। সেই কাৰণে তেওঁলোকক *নেওচা যোৱা* বোলে।

## তথ্য সংগ্ৰহ

শ্ৰেণী:আহোম ৰাজ্য
শ্ৰেণী:অসমৰ উৎসৱসমূহ

শ্ৰেণী:অসমৰ ইতিহাস
শ্ৰেণী:টাই আহোম
শিল কপৌ

**শিল কপৌ** (, বৈজ্ঞানিক নাম: *Chalcophaps indica*) কলাম্বিডি (Columbidae) গোত্ৰৰ এবিধ থলুৱা চৰাইৰ প্ৰজাতি৷ এই চৰাইবিধ ভাৰত উপমহাদেশ তথা ম্যানমাৰ, থাইলেণ্ড, মালয়েছিয়া, ইণ্ডোনেছিয়া তথা অষ্ট্ৰেলিয়া পৰ্য্যন্ত বিস্তৃত হৈ আছে৷ শিল কপৌ ভাৰতৰ তামিলনাডু ৰাজ্যৰ জাতীয় চৰাইৰূপে পৰিচিত৷ 

## বিৱৰণ
শিল কপৌৰ দেহটো শকত, মজলীয়া আকাৰৰ আৰু দৈৰ্ঘ্য সাধাৰণতে ২৩-২৮ ছে:মি: হয়৷ দেহৰ পৃষ্ঠদিশ আৰু ডেউকা দুখন উজ্জল সেউজীয়া বৰণৰ হয়৷ নেজ ক’লা চানেকীয়া৷ মূৰ আৰু দেহৰ ওপৰঅংশ গাঢ় গুলপীয়া বৰণৰ হোৱা দেখা যায়৷ ইয়াৰ চকুযোৰ গাঢ় মটীয়া আৰু ঠোঁট উজ্জল ৰঙা৷ 

মতা শিল কপৌৰ ডেউকাত বগা দাগ আৰু মূৰত মুগা বৰণ থাকে, যিটো মাইকী শিল কপৌৰ ক্ষেত্ৰত দেখা পোৱা নাযায়৷ পোৱালি শিল কপৌ দেখাত মাইকী কপৌৰ দৰে হয়৷ 

## টেক্স’নমি
শিল কপৌৰ যধেষ্ট সংখ্যক উপ-প্ৰজাতি দেখিবলৈ পোৱা যায়৷ তাৰে অষ্ট্ৰেলিয়াত পোৱা তিনিবিধ উপ-প্ৰজাতি হৈছে,  *longirostris* , *chrysochlora* আৰু *natalis*৷ 

## বসতিস্থল
এই প্ৰজাতিটো বৰ্ষাৰণ্যসমূহত প্ৰধানকৈ দেখা যায়৷ ই কাঠনি, খেতি-পথাৰ আদিত বসবাস কৰে৷ 

## আচৰণ
শিল কপৌক সাধাৰণতে অকলশৰে বা যোৰ পাতি বা কেতিয়াবা সৰু জাকত থকা দেখা যায়৷ ইহঁতে মাটিত সৰা ফল খাই চৰি ফুৰে, কেৱল জিৰণি ল’বৰ বাবেহে গছৰ থকা দেখা যায়৷ শিল কপৌৰ প্ৰধান খাদ্য হৈছে গছৰ গুটি, ফল-মূল আৰু বিভিন্ন উদ্ভিদ৷ 

শিল কপৌৰ মাত সৰু কোমল কুউ-উ-উ ধৰণৰ ৷ 

## আলোকচিত্ৰ

File:Common Emerald Dove.JPG|কেৰেলাত এটা শিল কপৌ
File:Chalcophaps indica -Memphis Zoo -female-8a.jpg|আমেৰিকাত এজনী মাইকী শিল কপৌ
Image:Emerald Dove SMTC3.jpg|চানডিয়েগোৰ চিৰিয়াখানত এটা মতা শিল কপৌ
File:Pacific Emerald Dove Daintree.jpg|অষ্ট্ৰেলিয়াত এটা শিল কপৌ


## তথ্য সংগ্ৰহ

## বাহ্যিক সংযোগ
* Grimmett, *Birds of India*, Inskipp and Inskipp, ISBN 0-691-04910-6
* Pizzey and Knight, "Field Guide to the Birds of Australia", Angus & Robertson, ISBN 0-207-19691-5
* Trounsen and Trounsen, "Australian Birds: A Concise Photographic Field Guide, Cameron House. ISBN 1-875999-47-7.

শ্ৰেণী:পাৰ
শ্ৰেণী:জীৱবিজ্ঞান
শ্ৰেণী:চৰাই
শ্ৰেণী:অসমৰ চৰাই
বনচিৰিকা

বনচিৰিকা (, বৈজ্ঞানিক নাম: *Passer montanus*) ঘৰচিৰিকা গোত্ৰৰ এবিধ সৰু আকাৰৰ চৰাইৰ প্ৰজাতি৷ ইয়াৰ মূৰৰ ওপৰ অংশ (crown) গাঢ় ৰঙা-মটিয়া ( Chestnut) বৰণৰ৷ মতা-মাইকী দুয়োৰে বাহ্যক গঠন একে হয়৷ পোৱালিৰ বৰণ পূৰ্ণবয়স্ক চৰাইতকৈ পাতল হোৱা দেখা যায়৷  ইহঁতে গছৰ খোৰোং বা প্ৰাকৃতিক সুৰঙা (cavity) আদিত বাহ সাজে৷ এবাৰত পাঁচ-ছটা কণী পাৰে৷ বনচিৰিকাৰ বহুল বিস্তৃতিৰ বাবে ইয়াক বিপদমুক্ত বুলি গণ্য কৰা হয় যদিও ঠাইবিশেষে ইয়াৰ জনসংখ্যা হ্ৰাস হোৱা বুলি তথ্য পোৱা গৈছে৷

## বিৱৰণ
বনচিৰিকাৰ দেহৰ দৈৰ্ঘ্য ১২.৫-১৪ ছে:মি:, আৰু ওজন  প্ৰায়  ২৪ গ্ৰাম হয়৷৷ গতিকে ঘৰচিৰিকাৰ তুলনাত ই আকাৰত ১০% সৰু হয়৷ পূৰ্নবয়স্ক বনচিৰিকাৰ মূৰৰ ওপৰ অংশ (crown) গাঢ় ৰঙা-মটিয়া ( Chestnut) বৰণৰ৷ ইয়াৰ ঠেং শেঁতা মটিয়া বৰণৰ আৰু ঠোঁট গ্ৰীষ্মকালত নীলা আৰু শীতকালত ক’লা বৰণৰ  হোৱা দেখা যায়৷ 

## টেক্স’নমি

ঠাইবিশেষে বনচিৰিকা বাহ্যক গঠনৰ কিছু ভিন্নতা দেখা যায় আৰু তাৰ ভিত্তিতেই কমেও পোন্ধৰবিধ উপপ্ৰজাতি চিনক্ত কৰা হৈছে৷ 
* *P. m. montanus*- ইউৰোপ, গ্ৰীচ, তুৰ্কী, কাজাখস্তান, মংগোলিয়া তথা কোৰিয়া৷ 
* *P. m. transcaucasicus* Sergei Aleksandrovich Buturlin,১৯০৬ -ইৰাণ, 
* *P. m. dilutus*, Charles Wallace Richmond , ১৮৫৬- উত্তৰ-পূব ইৰাণ, পাকিস্তান, উত্তৰ-পশ্চিম ভাৰত , চীন
* *P. m. tibetanus*, Stuart Baker,১৯২৫- উত্তৰ হিমালয়, নেপাল, তীব্বতৰ পৰা চীনলৈকে বিস্তৃত৷ 
* *P. m. saturatus*, Leonhard Hess Stejneger, ১৮৮৫, জাপান, টাইৱান আৰু দক্ষিণ কোৰিয়া৷ 
* *P. m. malaccensis*, Alphonse Dubois,১৮৮৫- ইণ্ডোনেছিয়া 
* *P. m. hepaticus*,Sidney Dillon Ripley,১৯৪৮- অসম আৰু ম্যানমাৰ 

## বিতৰণ
বনচিৰিকা প্ৰাকৃতিক ভাৱে ইউৰোপ আৰু এছিয়া মহাদেশত বহুলভাৱে বিস্তৃত ৷ তদুপৰি ইয়াক মানুহে ইণ্ডোনেছিয়া, ফিলিপাইনছ আদিত সফলতাৰে সংযোজন (introduce) কৰিছে৷

## আচৰণ
বনচিৰিকাই জন্মৰ এবছৰৰ ভিতৰতে পূৰ্ণবয়স্ক হৈ উঠে৷ ইহঁতে গছৰ খোৰোং বা শিলৰ ফাঁকত বাহ সাজে৷ তদুপৰি ঘৰৰ মুধচৰ ফাঁকতো হহঁতে বাহ সাজিব পাৰে৷  
মতা বনচিৰিকাৰ মাত উত্তেজিত  *চ্চিপ (tschip)* ধৰণৰ হোৱা দেখা যায়৷  ৷ মতা বনচিৰিকাই সাধাৰণতে নিজৰ আধিপত্য প্ৰকাশ কৰিবলৈ বা মাইকী বনচিৰিকাক আকৰ্ষন কৰিবলৈ মাতে৷ 

বনচিৰিকাই ঘাইকৈ গছৰ গুটি, পোক-পতংগ আদি খাই জীয়াই থাকে৷ 

বিভিন্ন মাংসভোজী চৰাইসমূহ যেনে- ফেঁচা, accipiter, falcon, owl, Eurasian Sparrowhawk Common Kestrel আদি ইহঁতৰ প্ৰধান ভক্ষক৷ 

## স্থিতি
বনচিৰিকা এবিধ বহুল ভাৱে বিস্তৃত তথা বৃহৎ জনসংখ্যাৰে পুষ্ট চৰাইৰ প্ৰজাতি৷ সেয়ে আই ইউ চি এনৰ ৰেড লিষ্টত ইয়াক  "Least Concern" ৰূপে অন্তৰ্ভুক্ত কৰা হৈছে৷

## আলোকচিত্ৰ

Passer montanus 050526.jpg|A woodcrete nest box
Passer montanus bl.jpg|At a feeder
Passer montanus montanus MHNT.ZOO.2010.11.209.jpg|বনচিৰিকাৰ এটা কণী
TreeSparrow 20080703.JPG|বনচিৰিকাৰ পোৱালি
Sparrowhawk-Male.JPG|The Sparrowhawk is a widespread predator
Eurasian Tree Sparrow-Manado.JPG|*P. m. malaccensis* উপপ্ৰজাতিৰ এটা বনচিৰিকা
Nest of Passer montanus B.jpg|জাপানৰ নগৰ অঞ্চলত এটা ঘৰৰ মুধচত বনচিৰিকাৰ বাহ


## তথ্য সংগ্ৰহ

## গ্ৰন্থপঞ্জী
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বাহ্যিক সংযোগ
* ARkive  Photographs, video.
* Skull image 
* Ageing and sexing (PDF) by Javier Blasco-Zumeta
* Tree Sparrow videos, photos & sounds on the Internet Bird Collection

শ্ৰেণী:শালিকা
শ্ৰেণী:অসমৰ চৰাই
হাৰুৱা কপৌ

**হাৰুৱা কপৌ** (, বৈজ্ঞানিক নাম: *Streptopelia tranquebarica*), কপৌ গোত্ৰৰ অন্তৰ্ভুক্ত এবিধ থলুৱা চৰাইৰ প্ৰজাতি।

## বিৱৰণ
হাৰুৱা কপৌৰ দেহটো শকত, নেজ চুটি। মতা কপৌৰ ঠোঁট ক'লা, মূৰ মুগা বৰণৰ আৰু ডিঙিৰ পিছফালে কলাৰৰ দৰে এটা গাঢ় আঁচ থাকে। মাইকী হাৰুৱা কপৌৰ ৰঙ পাতল মটীয়া (dull brown) ধৰণৰ হয়।

## বিতৰণ
হাৰুৱা কপৌ ঘাইকৈ ভাৰত উপমহাদেশ, টাইৱান আৰু ফিলিপাইনছ আদিত বিস্তৃত হৈ আছে।

## টেক্স'নমি
বৰ্তমানলৈকে হাৰুৱা কপৌৰ দুবিধ উপ-প্ৰজাতি চিনাক্ত কৰা হৈছে-
* tranquebarica (Hermann, 1804) – পঞ্জাব, বিহাৰ, পশ্চিমবংগৰ পৰা নেপাললৈকে বিস্তৃত।
* humilis (Temminck, 1824) – উত্তৰ-পূব তীব্বত, ছিকিম, অসম, আন্দামান, থাইলেণ্ড, ইণ্ডোনেছিয়া, উত্তৰ চীন, টাইৱান তথা ফিলিপাইনছ ত দেখা যায়।

## বসতিস্থান
হাৰুৱা কপৌ সাধাৰণতে সাগৰ পৃষ্ঠৰ পৰা কম উচ্চতাৰ বনাঞ্চল, খেতি-পথাৰ আৰু মানুহৰ বসতিস্থানৰ ওচৰে পাজৰে দেখা যায়।

## খাদ্য
হাৰুৱা কপৌৱে ঘাইকৈ বিভিন্ন গুটি খাই জীয়াই থাকে।

## প্ৰজনন
এপ্ৰিলৰ পৰা জুলাই মাহৰ ভিতৰত হাৰুৱা কপৌৰ প্ৰজনন হয়। ইহঁতে গছৰ ডালত বাহ সাজে। এবাৰত সাধাৰণতে দুটাকৈ পোৱালি হয়।

## তথ্য সংগ্ৰহ

শ্ৰেণী:পাৰ
শ্ৰেণী:অসমৰ চৰাই
তিল কপৌ

তিল কপৌ (, বৈজ্ঞানিক নাম: *Spilopelia chinensis*) সৰু আকাৰৰ এবিধ কপৌজাতীয় চৰাই। দক্ষিণ-পূব এছিয়া তথা ভাৰত উপমহাদেশৰ ই এবিধ থলুৱা চৰাইৰ প্ৰজাতি। ইয়াক সাধাৰণতে বনাঞ্চল সমূহত দেখা যায় যদিও নগৰীয়া অঞ্চলতো ই বহুলভাৱে বিস্তৃত। 
 
## বিৱৰণ
তিল কপৌৰ দেহৰ মূৰ আৰু পেট অংশ মুগা-গুলপীয়া (rosy grey) হয়। ডেউকা দুখন মটিয়া। ডিঙিৰ ওপৰঅংশত ক’লা-বগাকৈ সৰু সৰু কিন্তু গাঢ় দাগ কিছুমান আছে।

## বিতৰণ তথা বসতিস্থল
এছিয়াৰ প্ৰায় সকলো অংশতে তিল কপৌ বহুলভাৱে বিস্তৃত। ই সাধাৰণতে কাঠনি (woodland), কাইঁটীয়া হাবি (scrub), খেতি-পথাৰ (farmland) আদিত বসবাস কৰা দেখা পোৱা যায়। তিল কপৌৱে বেছিভাগ সময় মাটিত চৰি ফুৰে।

## আচৰণ
তিল কপৌৱে জোৰ পাতি বা সৰু জাকত গুটি, সৰা ফল বা অন্যান্য উদ্ভিদৰ সন্ধানত মাটিত চৰে মাজেসময়ে অৱশ্যে ইহঁতে পোক-পতংগ আদিও খোৱাৰ তথ্য পোৱা গৈছে। 

## আলোকচিত্ৰ

File:Spotted Dove RWD4.jpg|হাৱাইত উপ-প্ৰজাতি *chinensis* ৰ এটা তিল কপৌ
Image:Spotted Dove (Streptopelia chinensis) nest W2 IMG 0519.jpg|কণীৰে সৈতে তিলকপৌৰ বাহ
File:Spotted Dove Ic4- Kolkata- preening & sunning.jpg|*suratensis* উপ-প্ৰজাতিৰ তিল কপৌ


## তথ্য সংগ্ৰহ

## বাহ্যিক সংযোগ

*Photographs and other media on the Internet Bird Collection
* Pigeon taxonomy

শ্ৰেণী:পাৰ
শ্ৰেণী:জীৱবিজ্ঞান
শ্ৰেণী:অসমৰ চৰাই
চুণেণফা

**[[চাওফা]] চ্যু-ণেণ-ফা**, **চুণেণফা**, বা **প্ৰমত্তসিংহ** (ৰাজত্বকাল ১৭৪৪–১৭৫১) স্বৰ্গদেউ ৰুদ্ৰসিংহৰ দ্বিতীয় পুত্ৰ। তেওঁৰ ভাতৃ শিৱ সিংহৰ মৃত্যুৰ পিছত প্ৰমত্ত সিংহ নাম লৈ আহোম ৰাজপাটত উঠে। স্বৰ্গদেউ প্ৰমত্তসিংহ এগৰাকী দয়ালু ৰজা আছিল। তেওঁ ৰাজত্ব কৰা সময়ত অসমৰ দিনবোৰ বৰ সুখেৰে অতিবাহিত হৈছিল। ১৭৪৫ চনত এওঁ পুনৰায় জমিৰ জৰীপ কৰায় আৰু মানুহৰ পিয়ল কৰায়। ৰজাৰ কাৰেংঘৰ এওঁ পকী কৰে।
১৭৪৬ চনত প্ৰমত্ত সিংহই ৰংপুৰত ৰংঘৰ নিৰ্মাণ কৰে। এই ৰংঘৰৰ সন্মুখৰ বহল পথাৰত বিহু-নাচ, ম’হ-যুঁজ, হাতী-যুঁজ আদি নানা ধৰণৰ খেল-ধেমালিৰ আয়োজন কৰা হৈছিল। ৰজা আৰু ডা-ডাঙৰীয়া সকলে ৰংঘৰৰ ওপৰৰ পৰা সেই ধেমালি উপভোগ কৰিছিল।

প্ৰমত্ত সিংহই ৰাজত্ব কালত বিভিন্ন দৌল আৰু অট্টালিকা নিৰ্মাণ কৰিছিল। গুৱাহাটীত শুক্লেশ্বৰ দেৱালয় আৰু উত্তৰ গুৱাহাটীত ৰুদ্ৰেশ্বৰ দেৱালয় এইজন ৰজাই নিৰ্মাণ কৰিছিল। ইয়াৰ উপৰিও তেওঁৰ ৰাজত্বকালত হাজোত এটা গণেশ মন্দিৰ নিৰ্মাণ কৰা হৈছিল।
১৭৫১ খ্ৰীষ্টাব্দত স্বৰ্গদেউ প্ৰমত্তসিংহৰ মৃত্যু হয়।

## লগতে চাওক
* আহোম ৰাজবংশ
* আহোম ৰাজ্য
* চুতীয়া ৰাজ্য

## তথ্য সংগ্ৰহ

* Baruah, S L (1993), *Last Days of Ahom Monarchy: A History from 1769 to 1826*, Munshiram Manoharlal Publishers Pvt Ltd, New Delhi.

শ্ৰেণী:টাই-আহোম শাসক
বিমলা প্ৰসাদ চলিহা

**বিমলা প্ৰসাদ চলিহা** (, জন্ম:১৯১২ – মৃত্যু: ১৯৭১) হৈছে ভাৰতীয় জাতীয় কংগ্ৰেছৰ এজন নেতা আৰু অসমৰ প্ৰাক্তন মুখ্যমন্ত্ৰী। ১৯৭১ চনত তেওঁক পদ্মবিভূষণ বঁটাৰে সন্মানিত কৰা হৈছিল।

## জন্ম আৰু বংশ পৰিচয়
১৯১২ চনৰ ২৬ মাৰ্চত বিমলা প্ৰসাদ চলিহাৰ শিৱসাগৰ জিলাত জন্ম হয়। তেওঁৰ পিতৃৰ নাম আছিল কালিপ্ৰসাদ চলিহা আৰু মাতৃৰ নাম আছিল নিকুঞ্জলতা। পিতৃ শিৱসাগৰ কাছাৰীৰ এজন প্ৰখ্যাত উকীল আছিল। মণিৰাম দেৱানৰ জীয়েক ললিতা, ললিতাৰ জীয়েক নিকুঞ্জলতা আছিল তেওঁৰ মাতৃ। তেওঁলোকৰ পৰিয়ালটো আছিল আঢ্যৱন্ত আৰু অভিজাত আছিল। তেওঁলোক বাগানৰ মালিক আছিল। কালিপ্ৰসাদ চলিহাৰ পাঁচজন পুত্ৰ আৰু পাঁচগৰাকী কন্যা আছিল।

## শিক্ষা
বিমলা প্ৰসাদ চলিহাই সৰুকালৰ শিক্ষা শিৱসাগৰ চৰকাৰী ইংৰাজী উচ্চ বিদ্যালয়ৰ পৰা লাভ কৰিছিল। ১৯২৮ চনত তেওঁ প্ৰৱেশিকা পৰীক্ষাত উত্তীৰ্ণ হৈছিল। তাৰ পিছত কলিকতাৰ চিটী কলেজত আই. এছ. ছি.ত নামভৰ্তি কৰিছিল। কিন্তু পৰীক্ষা নিদিয়াকৈ ঘৰলৈ উভতি আহে আৰু কংগ্ৰেছত যোগদান কৰে। ইয়াতেই তেওঁৰ শিক্ষা জীৱনৰ অন্ত পৰে।

## ৰাজনৈতিক জীৱন
১৯৩০ চনৰে পৰা বিমলা প্ৰসাদ চলিহাৰ ৰাজনৈতিক জীৱন আৰম্ভ হয়। ১৯৩১ চনত মহাত্মা গান্ধীয়ে ৰাইজলৈ এটা আহ্বান জনাইছিল যে, গাঁৱলীয়া যঁতৰটো উন্নত হোৱাৰ দৰকাৰ। ১৯৩৪ চনত মহাত্মা গান্ধী শিৱসাগৰলৈ আহিছিল। তেতিয়া বিমলা প্ৰসাদ চৌধুৰীয়ে এটা উন্নত মানৰ যঁতৰ প্ৰস্তুত কৰি মহাত্মা গান্ধীক দেখুৱাইছিল। যঁতৰটো দেখি মহাত্মা গান্ধী মোহিত হয় আৰু বিমলা প্ৰসাদ চৌধুৰীক খাদী সম্পৰ্কে শিক্ষা ল’বলৈ বিহাৰলৈ পঠিয়ায়। তাৰ পিছত তেওঁক *সৰ্বভাৰতীয় স্পীনাৰ এছ’চিয়েন*ৰ অসম শাখাৰ সম্পাদক ৰূপে নিযুক্তি লাভ কৰে।

১৯৪১ চনত বিমলা প্ৰসাদ চলিহাই ব্যক্তিগত সত্যাগ্ৰহ আৰু ১৯৪১ চনৰ আন্দোলনত সক্ৰিয় হৈছিল। ১৯৪২ চনত তেওঁ আঞ্চলিক সংগঠনবোৰ শক্তিশালী কৰাত গুৰুত্ব দিছিল। এনেদৰে আন্দোলনত যোগদান কৰাৰ বাবে তেওঁ ১৯৪২ চনৰ পৰা ১৯৪৪ চনলৈকে জেলত আৱদ্ধ হ’ব লগীয়া হৈছিল।

১৯৪৬ চনত সাধাৰণ নিৰ্বাচনত শিৱসাগৰ পশ্চিম সমষ্টিৰ পৰা বিধানসভালৈ বিমলা প্ৰসাদ চলিহা নিৰ্বাচিত হৈছিল। ভাৰত স্বাধীন হোৱাৰ পাছত গোপীনাথ বৰদলৈৰ নেতৃত্বত অসমত স্বাধীন মন্ত্ৰীসভা গঠন কৰা হয়। এই মন্ত্ৰীসভাত তেওঁক গাঁও উন্নয়ন বিভাগৰ পৰিচালনাৰ দায়িত্ব লাভ কৰিছিল। ১৯৪৭-৪৮ চনত তেওঁ ৰাজ্যিক বিধান সভাৰ সংসদী সচিব আছিল। তেওঁ অসম এপেক্স বেংক আৰু অসম কুটিৰ শিল্প এছ’চিয়েনৰ প্ৰথম চেয়াৰমেন হিচাপে নিযুক্তি লাভ কৰিছিল।

১৯৫০ চনত বিমলা প্ৰসাদ চলিহা অসম প্ৰদেশ কংগ্ৰেছৰ সাধাৰণ সম্পাদক আৰু ১৯৫২ চনৰ পৰা সভাপতি পতা হৈছিল। ১৯৫৩ চনত তেওঁ শিৱসাগৰ সমষ্টিৰ পৰা লোকসভালৈ সদস্য হিচাপে নিৰ্বাচিত হৈছিল।

ইয়াৰ উপৰি বিমলা প্ৰসাদ চলিহা নগা শান্তি মিছনৰ এগৰাকী সদস্য হিচাপে লোৱা হৈছিল।

### মুখ্যমন্ত্ৰী হিচাপে
১৯৫৭ চনৰ ২৮ ডিচেম্বৰততেওঁ অসমৰ মুখ্যমন্ত্ৰীৰ নিযুক্তি লাভ কৰে। এই পদত তেওঁ ১৯৭০ চনৰ ৬ নবেম্বৰলৈ আছিল। এই সুদীৰ্ঘ সময়ছোৱাত তেওঁ নানা সমস্যাৰ সন্মুখীন হ’বলগীয়া হৈছিল। বিশেষকৈ ১৯৬০ চনৰ ভাষা আন্দোলন, ১৯৬২ চনত চীনা আক্ৰমণ, ১৯৬৫ চনত পাকিস্তানৰ আক্ৰমণ, তেল শোধনাগাৰ আন্দোলন, ১৯৬৬ চনত মিজো বিদ্ৰোহ, মেঘালয় স্থাপনৰ প্ৰচেষ্টা, পাকিস্তানী অনুপ্ৰৱেশ আদি সমস্যাই দেখা দিছিল।

## মৃত্যু
১৯৭১ চনৰ ২৫ ফেব্ৰুৱাৰীত বিমলা প্ৰসাদ চলিহাৰ মৃত্যু হয়।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ মুখ্যমন্ত্ৰী
শ্ৰেণী:অসমৰ ৰাজনীতিক
শ্ৰেণী:পদ্মবিভূষণ বঁটা বিজয়ী
অসমত হোৱা ভূমিকম্প (১৮৯৭)

১৮৯৭ চনৰ ১২ জুন তাৰিখে হোৱা ভূমিকম্পটোৱে সমগ্ৰ অসমৰ ক্ষতি সাধন কৰে। ইয়াৰ প্ৰাৱল্য আছিল ৮.১ ৰিখটাৰ স্কেল।. 

এই ভূমিকম্পৰ ফলত প্ৰায় ১৫০,০০০ বৰ্গ মাইল (৩৯০,০০০ বৰ্গ কিঃমিঃ) অঞ্চলৰ ঘৰ-দুৱাৰ আদি ধ্বংস হয়। ইয়াৰ উপৰি ম্যানমাৰৰ পৰা নতুন দিল্লীলৈকে প্ৰায় ২,৫০,০০০বৰ্গ মাইল (৬,৫০,০০০ বৰ্গ কিঃমিঃ) জুৰি এই ভূমিকম্পৰ কম্পন অনুভৱ কৰা গৈছিল। ইয়াৰ ফলত প্ৰতিৱেশী দেশ ভূটানৰ বহু অট্টালিকা ধ্বংস হয়।

এই ভূমিকম্পৰ ফলত প্ৰায় ১৫০০ জন লোকৰ মৃত্যু হৈছিল। ইয়াৰ উপৰিও বহু পৰিমাণৰ সা-সম্পত্তিৰ ক্ষয়-ক্ষতি হয়‌। লগতে অসমৰ কামৰূপ জিলাত Chandubi নামৰ এখন বিলৰ(Lake)সৃষ্টি হৈছিল। এই বিলখন Guwahati ৰ পৰা 64 km দূৰৈত অৱস্থিত।

## পটভূমি
বহু গৱেষকৰ মতে অল্ডহাম চ্যুতিত এই ভূমিকম্পটোৰ সৃষ্টি হৈছিল। এই চ্যুতি ইণ্ডিয়ান প্লেটৰ অন্তৰ্গত শ্বিলঙ মালভূমিৰ উত্তৰ অংশত অৱস্থিত।

## লগতে চাওক
* অসমত হোৱা ভূমিকম্প (১৯৪৭)
*অসমত হোৱা ভূমিকম্প(১৮৯৭)

## লগতে পঢ়ক

* Gahalaut V.K. and Chander R., A rupture model for the great earthquake of 1897, northeast India.
* Oldham, Richard D. 'Report on the great earthquake of 1897'. Geological Survey of India, Calcutta, 1899.
* Lee, W.H.K., and M. Meyers and N. Shimazaki. 'Historical Seismograms and Earthquakes of the World Academic Press, San Diego, 1988.

## তথ্য সংগ্ৰহ

## বাহ্যিক সংযোগ
* Tom LaTouche and the Great Assam Earthquake of 12 June 1897: Letters from the Epicenter  (with photographs of damage at Shillong, Rowmari and Calcutta, detailed field report with diagrams, and mapping of the epicentre)

শ্ৰেণী:ভূমিকম্প
শ্ৰেণী:প্ৰাকৃতিক দুৰ্যোগ‎
নটৰাজ

[thumb|[ব্ৰোঞ্জ|ব্ৰোঞ্জনিৰ্মিত চোলযুগীয় নটৰাজ শিৱৰ মূৰ্তি, মেট্ৰোপলিটান মিউজিয়াম অফ আৰ্ট, নিউয়ৰ্ক]]
**নটৰাজ** (, ) বেশত শিৱৰ মূৰ্তি অত্যন্ত জনপ্ৰিয়। শিৱ সহস্ৰনামত শিৱৰ নৰ্তক আৰু  নিত্যনৰ্ত নামদুটা পোৱা যায়। পৌৰাণিক যুগৰ পৰাই নৃত্য আৰু সঙ্গীতৰ লগত শিৱৰ যোগ বিদ্যমান। সমগ্ৰ ভাৰততে, বিশেষত: তামিলনাডুত, নটৰাজৰ নিকটৱৰ্তী *নৃত্যমূৰ্তি* নামৰ শিৱৰ নানান নৃত্যৰত মূৰ্তি  সমগ্ৰ ভাৰতবৰ্ষতে পোৱা যায়। শিৱৰ লগত সম্পৰ্কযুক্ত দুটি নৃত্যৰ নাম হ’ল তাণ্ডৱ আৰু লাস্য। তাণ্ডৱ ধ্বংসাত্মক আৰু পুৰুষালি নৃত্য; শিৱই কাল-মহাকাল বেশত বিশ্বধ্বংসৰ উদ্দেশ্যে এই নাচ নাচে আৰু মধুৰ আৰু সুচাৰু নৃত্যকলা; এই আবেগময় নৃত্যক পাৰ্বতীৰ নাচ ৰূপে কল্পনা কৰা হয়।  লাস্যক তাণ্ডৱৰ নাৰীসুলভ বিকল্প বুলি ধৰা হয়।  তাণ্ডৱ আৰু লাস্য নৃত্য যথাক্ৰমে ধ্বংস আৰু সৃষ্টিৰ লগত  সম্পৰ্কযুক্ত।

## তথ্য সংগ্ৰহ

## বাহ্যিক সংযোগ

* (Fourth revised and enlarged edition).
*
*
* Home of God Natarajar

শ্ৰেণী:ভাৰতৰ নৃত্য
চৈয়দা আনোৱাৰা টাইমূৰ

**চৈয়দা আনোৱাৰা টাইমূৰ** (, ১৯৩৬ – ২০২০) আছিল অসমৰ এগৰাকী প্ৰাক্তন মুখ্যমন্ত্ৰী। ১৯৮০ চনৰ ৬ ডিচেম্বৰৰ পৰা ১৯৮১ চনৰ ৩০ জুনলৈকে তেওঁ মুখ্যমন্ত্ৰীৰ পদত আছিল। তেৱেঁই হৈছে অসমৰ ইতিহাসৰ ৰাজ্যখনৰ মুখ্যমন্ত্ৰীৰ পদত থকা একমাত্ৰ মহিলা মুখ্যমন্ত্ৰী। তেওঁ চাৰিবাৰকৈ অসম বিধানসভালৈ সদস্যা হিচাপে নিৰ্বাচিত হৈছিল। ১৯৮৮ চনত তেওঁ ৰাজ্যসভালৈ আমন্ত্ৰণ পাইছিল। ২০২০ চনৰ ২৮ ছেপ্টেম্বৰত অষ্ট্ৰেলিয়াত তেখেতৰ মৃত্যু হয়।

## চমু পৰিচয়
চৈয়দা আনোৱাৰা টাইমূৰৰ জন্ম হৈছিল ১৯৩৬ চনত। তেওঁ আলিগড় বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছিল। ১৯৫৬ চনত তেওঁ যোৰহাটৰ দেৱীচৰণ বৰুৱা মহাবিদ্যালয়ৰ অৰ্থনীতি বিভাগৰ প্ৰবক্তা আছিল।

## ৰাজনৈতিক জীৱন
চৈয়দা আনোৱাৰা টাইমূৰ অসম প্ৰদেশ কংগ্ৰেছ কমিটিৰ এগৰাকী সক্ৰিয় সদস্যা আছিল। এই কমিটিত যোগদান কৰাৰ পিছতেই তেওঁ নানা মহিলা সংগঠনৰ লগত জড়িত হৈ পৰিছিল।

চৈয়দা আনোৱাৰা টাইমূৰ ১৯৭২ চনত অসম বিধানসভালৈ সদস্যা হিচাপে নিৰ্বাচিত হৈছিল। সেইবাৰ শৰৎ চন্দ্ৰ সিংহৰ মন্ত্ৰীসভাত তেওঁ ৰাজ্যিক শিক্ষামন্ত্ৰী ৰূপে কাৰ্যনিৰ্বাহ কৰিছিল। ইয়াৰ পিছত ১৯৭৮, ১৯৮৩ আৰু ১৯৯১ চনৰ বিধানসভালৈও তেওঁ সদস্যা হিচাপে নিৰ্বাচিত হৈছিল।

## মুখ্যমন্ত্ৰী পদত
যোগেন্দ্ৰ নাথ হাজৰিকাৰ মন্ত্ৰীসভাৰ পতনৰ পিছত, ১৯৭৯ চনৰ ১২ ডিচেম্বৰৰ পৰা অসমত ৰাষ্ট্ৰপতি শাসন প্ৰৱৰ্তন কৰা হয়। কেইবামাহো ৰাষ্ট্ৰপতি শাসন চলোৱাৰ অন্তত, প্ৰধানমন্ত্ৰীৰ নিৰ্দেশক্ৰমে কংগ্ৰেছ (ই) দলৰ নেত্ৰী চৈয়দা আনোৱাৰা টাইমূৰক অসমৰ মুখ্যমন্ত্ৰীৰ দায়িত্বভাৰ দিয়া হয়। ১৯৮০ চনৰ ৬ ডিচেম্বৰত তেওঁ অসমৰ মুখ্যমন্ত্ৰীৰূপে শপত গ্ৰহণ কৰে। এনেদৰে অসমত ৰাষ্ট্ৰপতি শাসনৰ অন্ত পৰে।

চৈয়দা আনোৱাৰা টাইমূৰে দায়িত্ব লোৱাৰ সময়ত, অসমত বিদেশী বহিষ্কৰণ আন্দোলন চলি আছিল। অসমত অবৈধভাৱে অনুপ্ৰৱেশ কৰি, অসমৰ মাটিত স্থায়ীভাৱে বসবাস কৰিবলৈ লোৱা হাজাৰ হাজাৰ বাংলাদেশী লোকক অসমৰ মাটিৰ পৰা বহিষ্কৰণ কৰাৰ দাবীত সদৌ অসম ছাত্ৰ সন্থা আৰু গণ সংগ্ৰাম পৰিষদে অসমত তীব্ৰ এক আন্দোলন গঢ়ি উঠিছিল। অসমত এই আন্দোলন এক জাতীয় আন্দোলন ৰূপে গঢ়ি উঠিছিল। টাইমূৰ চৰকাৰে এই সমস্যাটো আলোচনাৰ মাজেৰে সমাধান নকৰি কঠোৰ স্থিতি গ্ৰহণ কৰিছিল। তেওঁ পুলিচৰ হাতত অধিক ক্ষমতা প্ৰদান কৰি, এই আন্দোলন চি. আৰ. পি.ৰ হতুৱাই মষিমূৰ কৰিবলৈ চেষ্টা কৰিছিল। সেই সময়ত অসমৰ বাতৰি কাকত সমূহে অসম আন্দোলনক পূৰ্ণ সমৰ্থন আগবঢ়াইছিল। সেয়ে টাইমূৰ চৰকাৰে অসমৰ বাতৰি কাকত আৰু আলোচনীসমূহত চেন্সৰ আদেশশ জাৰী কৰে। বিশেষকৈ দৈনিক অসম, অগ্ৰদূত, জনমভূমি আদি কাকতৰ ওপৰত চৰকাৰে চোকা নজৰ ৰাখিছিল।

প্ৰায় সাত মাহ কাল শাসনকাৰ্য চলোৱাৰ পাছত আনোৱাৰা টাইমূৰৰ চৰকাৰখনৰ শোচনীয় পতন ঘটে। ১৯৮১ চনৰ ৩০ জুনত চৈয়দা আনোৱাৰা টাইমূৰে মুখ্যমন্ত্ৰী পদৰ পৰা পদত্যাগ কৰে। ইয়াৰ পিছতে অসমত পুনৰ ৰাষ্ট্ৰপতি শাসনৰ প্ৰৱৰ্তন হয়।

## তথ্য সংগ্ৰহ

## বাহ্যিক সংযোগ
* Profile on Rajya Sabha website

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ মুখ্যমন্ত্ৰী
শ্ৰেণী:অসমৰ ৰাজনীতিক
কেশৱ চন্দ্ৰ গগৈ

**কেশৱ চন্দ্ৰ গগৈ** (, ১৯২৫ – ১৯৯৮) অসমৰ এজন প্ৰাক্তন মুখ্যমন্ত্ৰী। ১৯৮২ চনৰ ১৩ জানুৱাৰীৰ পৰা সেই বছৰৰে ১৯ মাৰ্চলৈকে মুখ্যমন্ত্ৰীৰ পদত তেওঁ আছিল। তেওঁ ডিব্ৰুগড় সমষ্টিৰপৰা অসম বিধানসভালৈ নিৰ্বাচিত হৈছিল।

## চমু পৰিচয়
১৯২৫ চনৰ ২৯ ছেপ্তেম্বৰত শিৱসাগৰ জিলাৰ লংকা গাঁৱত কেশৱ চন্দ্ৰ গগৈৰ জন্ম হয়। তেওঁৰ পিতৃৰ নাম আছিল ভোগৰাম গগৈ। তেওঁ ১৯৪৬ চনত স্নাতক ডিগ্ৰী লাভ কৰে। তেওঁ বাণাৰসী হিন্দু বিশ্ববিদ্যালয়ৰ পৰা আইন পৰীক্ষাত উত্তীৰ্ণ হয়। তাৰ পিছত তেওঁ শিৱসাগৰ কাছাৰীত ওকালতি আৰম্ভ কৰে। কেশৱ চন্দ্ৰ গগৈ নানা সামাজিক অনুষ্ঠানত ঘনিষ্ঠভাৱে জড়িত আছিল। তেওঁ তিনিচুকীয়া আইন কলেজৰ প্ৰতিষ্ঠাপক অধ্যক্ষ, ডিব্ৰুগড় উকীল সন্থাৰ সভাপতি, অসম উচ্চ ন্যায়ালয়ৰ প্ৰবীণ অধিবক্তা আৰু অসম ৰাজহ ব’ৰ্ডৰ এগৰাকী সদস্য। তেওঁ কিছুদিন ধৰি ডিব্ৰুগড় আইন কলেজত অধ্যাপনা কৰিছিল।

১৯৪২ চনত কেশৱ চন্দ্ৰ গগৈয়ে ভাৰত ত্যাগ আন্দোলনত অংশ গ্ৰহণ কৰিছিল। সেয়ে তেওঁক বাণাৰসী হিন্দু বিশ্ববিদ্যালয়ৰ পৰা বহিষ্কাৰ কৰা হৈছিল।

## ৰাজনৈতিক জীৱন
১৯৭৮ চনত জনতা দলৰ প্ৰাৰ্থী হিচাপে ডিব্ৰুগড় সমষ্টিৰ পৰা অসম বিধানসভালৈ নিৰ্বাচিত হৈছিল। সেইবাৰ গোলাপ বৰবৰাৰ মন্ত্ৰীসভাৰ বিত্তমন্ত্ৰী আছিল। ১৯৮০ চনত তেওঁ চৈয়দা আনোৱাৰা টাইমূৰৰ মন্ত্ৰীসভাৰো মন্ত্ৰী আছিল।

### মুখ্যমন্ত্ৰী পদত
১৯৮২ চনৰ ১৩ জানুৱাৰীত কিছুদিনৰ বাবে কেশৱ চন্দ্ৰ গগৈ অসমৰ মুখ্যমন্ত্ৰীৰ পদ গ্ৰহণ কৰে। ইয়াৰ আগতে অসমত ৰাষ্ট্ৰপতি শাসন প্ৰৱৰ্তন হৈ আছিল। তেওঁ মন্ত্ৰীসভা গঠন কৰাৰ লগে লগে অসমত ৰাষ্ট্ৰপতি শাসনৰ অন্ত পৰে। সেই চনৰে ১৯ মাৰ্চত তেওঁৰ মন্ত্ৰীসভা সন্মুখীন হৈ পদত্যাগ কৰে।
ইয়াৰ পিছত অসমত পুনৰ ৰাষ্ট্ৰপতি শাসনৰ প্ৰৱৰ্তন হয়।

## মৃত্যু
১৯৯৮ চনৰ ৩ আগষ্টত কেশৱ চন্দ্ৰ গগৈৰ মৃত্যু হয়।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ মুখ্যমন্ত্ৰী
শ্ৰেণী:অসমৰ ৰাজনীতিক
ডিব্ৰুগড় (লোকসভা সমষ্টি)

**ডিব্ৰুগড় লোকসভা সমষ্টি** () অসমৰ ১৪টা লোক সভা সমষ্টিৰ ভিতৰত এটা।

## বিধানসভাৰ সমষ্টিসমূহ
ডিব্ৰুগড় লোকসভা সমষ্টিত তলত উল্লিখিত বিধান সভা সমষ্টিসমূহ আছে:
* মৰাণ বিধানসভা সমষ্টি
* ডিব্ৰুগড় বিধানসভা সমষ্টি
* লাহোৱাল বিধানসভা সমষ্টি
* দুলিয়াজান বিধানসভা সমষ্টি
* টিংখং বিধানসভা সমষ্টি
* নাহৰকটীয়া বিধানসভা সমষ্টি
* তিনিচুকীয়া বিধানসভা সমষ্টি
* ডিগবৈ বিধানসভা সমষ্টি
* মাৰ্ঘেৰিটা বিধানসভা সমষ্টি

## লোক সভাৰ সদস্য

## লগতে চাওক
* ডিব্ৰুগড় জিলা
* অসমৰ লোকসভা সমষ্টিসমূহৰ তালিকা

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:ডিব্ৰুগড় জিলা
শিলচৰ (লোকসভা সমষ্টি)

**শিলচৰ লোকসভা সমষ্টি** () অসমৰ ১৪টা লোক সভা সমষ্টিৰ ভিতৰত এটা।

## বিধানসভাৰ সমষ্টিসমূহ
শিলচৰ লোকসভা সমষ্টিত তলত উল্লেখিত বিধান সভা সমষ্টিসমূহ আছে:

## লোক সভাৰ সদস্য
আৰম্ভণিৰেপৰা বৰ্তমানলৈ শিলচৰ লোকসভা সমষ্টিক প্ৰতিনিধিত্ব কৰা সদস্যসকলৰ নাম তলত উল্লেখ কৰা হ'ল।

## লগতে চাওক
* কাছাৰ জিলা
* অসমৰ লোকসভা সমষ্টিসমূহৰ তালিকা

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:কাছাৰ জিলা
ধুবুৰী (লোকসভা সমষ্টি)

**ধুবুৰী লোকসভা সমষ্টি** () উত্তৰ-পূব ভাৰতৰ অসম ৰাজ্যৰ ১৪টা লোকসভা সমষ্টিৰ ভিতৰত এটা অন্যতম লোকসভা সমষ্টি৷ এই সমষ্টিটো নামনি অসমৰ ১১টা বিধানসভা খণ্ডৰে গঠিত, দক্ষিণ শালমাৰা-মানকাচৰ জিলা আৰু ধুবুৰী জিলাৰ সকলো অংশ; গোৱালপাৰা জিলাৰ কিছু অংশ, বঙাইগাঁও জিলাৰ কিছু অংশ আৰু বৰপেটা জিলাৰ কিছু অংশ সামৰি লৈছে৷ আনুমানিক জনসংখ্যা ৫০ লাখ বাসিন্দাৰ সৈতে ধুবুৰী লোকসভা সমষ্টিত ২৬ লাখ পঞ্জীয়নভুক্ত ভোটাৰ আছে। ধুবুৰী লোকসভা সমষ্টি সমগ্ৰ ভাৰতৰ উত্তৰ-পূব অঞ্চলৰ ভিতৰতে সৰ্বাধিক জনবসতিপূৰ্ণ সমষ্টি।

## বিধান সভাৰ সমষ্টিসমূহ
ধুবুৰী লোকসভা সমষ্টিত তলত উল্লিখিত বিধান সভা সমষ্টিসমূহ আছে:
* মানকাচৰ বিধানসভা সমষ্টি
* শালমাৰা দক্ষিণ বিধানসভা সমষ্টি
* ধুবুৰী বিধানসভা সমষ্টি
* গৌৰীপুৰ বিধানসভা সমষ্টি
* গোলোকগঞ্জ বিধানসভা সমষ্টি
* বিলাসীপাৰা (পশ্চিম) বিধানসভা সমষ্টি
* বিলাসীপাৰা (পূব) বিধানসভা সমষ্টি
* গোৱালপাৰা (পূব) বিধানসভা সমষ্টি
* গোৱালপাৰা (পশ্চিম) বিধানসভা সমষ্টি
* জলেশ্বৰ বিধানসভা সমষ্টি

## লোক সভাৰ সদস্য

## নিৰ্বাচনৰ ফলাফল
### সাধাৰণ নিৰ্বাচন ২০২৪

## লগতে চাওক
* ধুবুৰী জিলা
* অসমৰ লোকসভা সমষ্টিসমূহৰ তালিকা

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:ধুবুৰী জিলা
গুৱাহাটী (লোকসভা সমষ্টি)

**গুৱাহাটী লোকসভা সমষ্টি** () অসমৰ ১৪টা লোক সভা সমষ্টিৰ ভিতৰত এটা।

## বিধানসভাৰ সমষ্টিসমূহ
গুৱাহাটী লোকসভা সমষ্টিত তলত উল্লেখিত বিধান সভা সমষ্টিসমূহ আছে:

**<big>বৰ্তমানৰ সমষ্টিসমূহ:</big>**
*  পশ্চিম গোৱালপাৰা বিধানসভা সমষ্টি (অনুসূচিত জনজাতিৰ বাবে সংৰক্ষিত)
*  দুধনৈ বিধানসভা সমষ্টি (অনুসূচিত জনজাতিৰ বাবে সংৰক্ষিত)
*  চমৰীয়া বিধানসভা সমষ্টি
*  দুধনৈ বিধানসভা সমষ্টি (অনুসূচিত জনজাতিৰ বাবে সংৰক্ষিত)
*  বকো-ছয়গাঁও বিধানসভা সমষ্টি (অনুসূচিত জাতিৰ বাবে সংৰক্ষিত)
*  ডিমৰীয়া বিধানসভা সমষ্টি (অনুসূচিত জাতিৰ বাবে সংৰক্ষিত)
*  পলাশবাৰী বিধানসভা সমষ্টি
*  জালুকবাৰী বিধানসভা সমষ্টি
*  দিশপুৰ বিধানসভা সমষ্টি
*  গুৱাহাটী (নতুন) বিধানসভা সমষ্টি
*  গুৱাহাটী (মধ্য) বিধানসভা সমষ্টি

## লোকসভাৰ সদস্যসকল

## নিৰ্বাচনী ফলাফল

## লগতে চাওক
* কামৰূপ জিলা
* লোক সভাৰ সমষ্টিসমূহৰ তালিকা

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:গুৱাহাটী
কোকৰাঝাৰ (লোকসভা সমষ্টি)

**কোকৰাঝাৰ লোকসভা সমষ্টি** () অসমৰ ১৪টা লোক সভা সমষ্টিৰ ভিতৰত এটা। এই সমষ্টিটো অনুসূচিত জনজাতিৰ প্ৰাৰ্থীৰ বাবে সংৰক্ষিত।

## বিধানসভাৰ সমষ্টিসমূহ
কোকৰাঝাৰ লোকসভা সমষ্টিত তলত উল্লেখিত বিধান সভা সমষ্টিসমূহ আছে:
*  গোঁসাইগাঁওবিধান সভা সমষ্টি
*  কোকৰাঝাৰ পূব বিধান সভা সমষ্টি (অনুসূচিত জনজাতীৰ বাবে সংৰক্ষিত)
*  কোকৰাঝাৰ পশ্চিম বিধান সভা সমষ্টি (অনুসূচিত জনজাতীৰ বাবে সংৰক্ষিত)
*  ছিদলী বিধান সভা সমষ্টি (অনুসূচিত জনজাতীৰ বাবে সংৰক্ষিত)
*  বিজনী বিধান সভা সমষ্টি
*  সৰভোগ বিধান সভা সমষ্টি
*  ভবানীপুৰ বিধান সভা সমষ্টি
* তামোলপুৰ বিধান সভা সমষ্টি
*  বৰামা বিধান সভা সমষ্টি (অনুসূচিত জনজাতীৰ বাবে সংৰক্ষিত)
*  চাপগুৰি বিধান সভা সমষ্টি (অনুসূচিত জনজাতীৰ বাবে সংৰক্ষিত)

## লোকসভাৰ সদস্যসকল

## লগতে চাওক
* কোকৰাঝাৰ জিলা
* অসমৰ লোকসভা সমষ্টিসমূহৰ তালিকা

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:কোকৰাঝাৰ জিলা
মঙ্গলদৈ (লোকসভা সমষ্টি)

**মঙ্গলদৈ লোকসভা সমষ্টি** () অসমৰ ১৪টা লোক সভা সমষ্টিৰ ভিতৰত এটা।

## বিধানসভাৰ সমষ্টিসমূহ
মঙ্গলদৈ লোকসভা সমষ্টিত তলত উল্লেখিত বিধান সভা সমষ্টিসমূহ আছে :
*  কমলপুৰ বিধানসভা সমষ্টি
*  ৰঙিয়া বিধানসভা সমষ্টি
*  নলবাৰী বিধানসভা সমষ্টি
* পানেৰী বিধানসভা সমষ্টি
*  কলাইগাঁও বিধানসভা সমষ্টি
*  ছিপাঝাৰ বিধানসভা সমষ্টি
*  মঙ্গলদৈ বিধানসভা সমষ্টি
*  দলগাঁও বিধানসভা সমষ্টি
*  ওদালগুৰি বিধানসভা সমষ্টি (অনুসূচিত জনজাতিৰ প্ৰাৰ্থীৰ বাবে সংৰক্ষিত)
*  মাজবাট বিধানসভা সমষ্টি

## লোকসভাৰ সদস্যসকল

## লগতে চাওক
* মঙ্গলদৈ
* অসমৰ লোকসভা সমষ্টিসমূহৰ তালিকা

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:দৰং জিলা
লখিমপুৰ (লোকসভা সমষ্টি)

**লক্ষিমপুৰ লোকসভা সমষ্টি** () অসমৰ ১৪টা লোক সভা সমষ্টিৰ ভিতৰত এটা।

## বিধানসভাৰ সমষ্টিসমূহ
লক্ষিমপুৰ লোকসভা সমষ্টিত তলত উল্লেখিত বিধান সভা সমষ্টিসমূহ আছে:
* মাজুলী বিধানসভা সমষ্টি (অনুসূচিত জনজাতিৰ বাবে সংৰক্ষিত)
* নাওবৈচা বিধানসভা সমষ্টি
* লখিমপুৰ বিধানসভা সমষ্টি
* ঢকুৱাখানা বিধানসভা সমষ্টি (অনুসূচিত জনজাতিৰ বাবে সংৰক্ষিত)
* ধেমাজি বিধানসভা সমষ্টি (অনুসূচিত জনজাতিৰ বাবে সংৰক্ষিত)
* জোনাই বিধানসভা সমষ্টি (অনুসূচিত জনজাতিৰ বাবে সংৰক্ষিত)
* চাবুৱা বিধানসভা সমষ্টি
* ডুমডুমা বিধানসভা সমষ্টি
* শদিয়া বিধানসভা সমষ্টি

## লোকসভাৰ সদস্যসকল

## লগতে চাওক
* কোকৰাঝাৰ জিলা
* অসমৰ লোকসভা সমষ্টিসমূহৰ তালিকা

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:লখিমপুৰ জিলা
তেজপুৰ (লোকসভা সমষ্টি)

**তেজপুৰ লোকসভা সমষ্টি** () অসমৰ ১৪টা লোক সভা সমষ্টিৰ ভিতৰত এটা।

## বিধানসভাৰ সমষ্টিসমূহ
তেজপুৰ লোকসভা সমষ্টিত তলত উল্লেখিত বিধান সভা সমষ্টিসমূহ আছে:
# ঢেঁকীয়াজুলি বিধানসভা সমষ্টি
# বৰচলা বিধানসভা সমষ্টি
# তেজপুৰ বিধানসভা সমষ্টি
# ৰঙাপাৰা বিধানসভা সমষ্টি
# চতিয়া বিধানসভা সমষ্টি
# বিশ্বনাথ বিধানসভা সমষ্টি
# বিহালী বিধানসভা সমষ্টি
# গহপুৰ বিধানসভা সমষ্টি
# বিহপুৰীয়া বিধানসভা সমষ্টি

## লোকসভাৰ সদস্যসকল

## লগতে চাওক
* তেজপুৰ
* অসমৰ লোকসভা সমষ্টিসমূহৰ তালিকা

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:শোণিতপুৰ জিলা
গোলাপ বৰবৰা

**গোলাপ বৰবৰা** (, জন্ম: ১৯২৫ – মৃত্যু: ২০০৬) অসমৰ প্ৰাক্তন মুখ্যমন্ত্ৰী। ১৯৭৮ চনত তেওঁৰ নেতৃত্বত গঠিত হোৱা চৰকাৰখনেই প্ৰথমখন কংগ্ৰেছ বিৰোধী চৰকাৰ।

## জন্ম আৰু বংশ পৰিচয়
১৯২৫ চনৰ ২৯ আগষ্টত গোলাঘাটত গোলাপ বৰবৰাই জন্ম গ্ৰহণ কৰে। তেওঁৰ পিতৃৰ নাম আছিল কমল বৰবৰা। তেওঁ ডিগবৈৰ অসম অইল কোম্পানীৰ কৰ্মচাৰী আছিল। গোলাপ বৰবৰা পিতৃ-মাতৃৰ প্ৰথম সন্তান আছিল।

## শিক্ষা
গোলাপ বৰবৰাই সৰু কালৰ শিক্ষা তিনিচুকীয়াৰ পৰা লাভ কৰিছিল। ১৯৪৪ চনত তেওঁ কলিকতা বিশ্ববিদ্যালয়ৰ দ্বাৰা পৰিচালিত প্ৰৱেশিকা পৰীক্ষাত উত্তীৰ্ণ হয়। তেওঁ কলিকতা বিশ্ববিদ্যালয়ৰ পৰা আই. এছ. ছি. পৰীক্ষা পাছ কৰে। কলিকতাত থকা সময়ছোৱাত তেওঁ সমাজবাদী আন্দোলনৰ পৰা আকৃষ্ট কলেজীয়া জীৱন সিমানতে সামৰণি মাৰে আৰু ১৯৪৭ চনত অসমলৈ ঘূৰি আহে।

## ৰাজনৈতিক জীৱন
সেই সময়ত অসমত কংগ্ৰেছ দলৰ মাজত *কংগ্ৰেছ ছচিয়েলিষ্ট* নামৰ গোট আছিল। কলিকতাৰ পৰা ঘূৰি আহি তেওঁ সেই দলৰ সদস্য হিচাপে অন্তৰ্ভূক্ত হয়। দেশ স্বাধীন হোৱাৰ পিছত কংগ্ৰেছ ছচিয়েলিষ্ট দলে কংগ্ৰেছ ত্যাগ কৰি এটা নতুন দল গঠন কৰে। এই দলটোৱে গণতন্ত্ৰ তথা সমাজবাদৰ ভেটিত কংগ্ৰেছৰ জাতীয় বিকল্প গঢ়িবলৈ চেষ্টা কৰে। ১৯৫২ চনৰ সাধাৰণ নিৰ্বাচনৰ পিছত গোলাপ বৰবৰা ছচিয়েলিষ্ট পাৰ্টীৰ, ডিব্ৰুগড় জিলা শাখাৰ সম্পাদক হয়। ১৯৬৫ চনত এবছৰৰ বাবে তেওঁ দলৰ সৰ্বভাৰতীয় সাধাৰণ সম্পাদক আছিল।

১৯৬৮ চনত গোলাপ বৰবৰা ৰাজ্যসভালৈ বিৰোধী দলৰ সদস্য হিচাপে প্ৰথম নিৰ্বাচিত হৈছিল। ১৯৭৪ চনলৈকে তেওঁ ৰাজ্যসভাৰ সদস্য আছিল। উত্তৰ-পূব সীমান্ত ৰেলৰ শ্ৰমিক ইউনিয়নৰ তেওঁ কেইবাবছৰ ধৰি বিষয়ববীয়া আছিল।

১৯৭৪ চনৰ শেষৰফালে লোকনায়ক জয়প্ৰকাশৰ নেতৃত্বত দেশজুৰি আন্দোলন আৰম্ভ হৈছিল। গোলাপ বৰবৰাই এই আন্দোলনত সক্ৰিয় ভূমিকা গ্ৰহণ কৰিছিল। ১৯৭৫ চনৰ ২৫ জুনত জৰুৰী অৱস্থা ঘোষণা কৰি জয়প্ৰকাশ, মোৰাৰজী দেশাইৰ লগতে তেওঁকো গ্ৰেপ্তাৰ কৰি বহুদিন জেলত ৰখা হ’ল।

জেলৰ পৰা ওলাই গোলাপ বৰবৰাক নৱগঠিত জনতা দলৰ সভাপতি পদ গ্ৰহণ কৰে। ১৯৭৮ চনৰ অসম বিধান সভা নিৰ্বাচনত এই দলটোৱে সংখ্যাগৰিষ্ঠতা লাভ কৰি চৰকাৰ গঠন কৰে।

### মুখ্যমন্ত্ৰী পদত
১৯৭৮ চনৰ মাৰ্চত অসম বিধানসভাৰ নিৰ্বাচনত জনতা পাৰ্টিয়ে ৫৩ খন আসন লাভ কৰে। এইদৰে তেওঁৰ দলটো বিধান সভাৰ বৃহত্তম দল হিচাপে গণ্য হয়। ১৯৭৮ চনৰ ১২ মাৰ্চত গোলাপ বৰবৰাই মুখ্যমন্ত্ৰী ৰূপে শপত গ্ৰহণ কৰে। সেই বাৰেই প্ৰথমবাৰৰ বাবে কংগ্ৰেছ বিৰোধী দল এটাই চৰকাৰ গঠন কৰে।

## জনহিতকৰ কাম
মুখ্যমন্ত্ৰী পদ গ্ৰহণ কৰি গোলাপ বৰবৰাই ভালেমান জনহিতকৰ কাম কৰে। যেনে-খেতিয়কৰ দহ বিঘালৈকে মাটিৰ খাজনা মাফ কৰি দিয়া, দশম শ্ৰেণীলৈকে ছাত্ৰ-ছাত্ৰীৰ মাচুল মাফ, ব্ৰহ্মপুত্ৰৰ ওপৰত দ্বিতীয়খন দলঙৰ আধাৰশিলা স্থাপন, জাগীৰোড আৰু কাছাৰত কাগজ কল প্ৰতিষ্ঠা, বনস্পতি কাৰখানা, বিজুলী জনসিঞ্চনৰ বাবে কেইবাটাও নতুন আঁচনি উল্লেখযোগ্য।

## মৃত্যু
২০০৬ চনৰ ১৯ মাৰ্চত গুৱাহাটীত ৮৩ বছৰ বয়সত গোলাপ বৰবৰাৰ মৃত্যু হয়।

## তথ্য সংগ্ৰহ

## বাহ্যিক সংযোগ
*Former Assam CM Golap Borbora is no more  North East News Agency, April 1 - 15,  2006

শ্ৰেণী:অসমৰ মুখ্যমন্ত্ৰী
শ্ৰেণী:অসমৰ ৰাজনীতিক
শ্ৰেণী:অসমৰ ব্যক্তি
কলিয়াবৰ (লোকসভা সমষ্টি)

**কাজিৰঙা (কলিয়াবৰ) লোকসভা সমষ্টি** () অসমৰ ১৪টা লোক সভা সমষ্টিৰ ভিতৰত এটা। 

## বিধানসভাৰ সমষ্টিসমূহ
কলিয়াবৰ লোকসভা সমষ্টিত তলত উল্লেখিত বিধান সভা সমষ্টিসমূহ আছে :
*  গোলাঘাট বিধানসভা সমষ্টি
*  দেৰগাঁও বিধানসভা সমষ্টি
*  বোকাখাট বিধানসভা সমষ্টি
*  ধিঙ বিধানসভা সমষ্টি
*  বটদ্ৰবা বিধানসভা সমষ্টি
*  ৰূপহীহাট বিধানসভা সমষ্টি
* চামগুৰি বিধানসভা সমষ্টি
*  কলিয়াবৰ বিধানসভা সমষ্টি
*  সৰুপথাৰ বিধানসভা সমষ্টি
*  খুমটাই বিধানসভা সমষ্টি

## লোকসভাৰ সদস্যসকল

## লগতে চাওক
* কলিয়াবৰ
* অসমৰ লোকসভা সমষ্টিসমূহৰ তালিকা

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:নগাঁও জিলা
নগাঁও (লোকসভা সমষ্টি)

**নগাঁও লোকসভা সমষ্টি** () অসমৰ ১৪টা লোক সভা সমষ্টিৰ ভিতৰত এটা।

## বিধানসভাৰ সমষ্টিসমূহ
নগাঁও লোকসভা সমষ্টিত তলত উল্লিখিত বিধান সভা সমষ্টিসমূহ আছে:
* জাগীৰোড বিধানসভা সমষ্টি (অনুসূচিত জাতিৰ বাবে সংৰক্ষিত)
* মৰিগাঁও বিধানসভা সমষ্টি
* লাহৰীঘাট বিধানসভা সমষ্টি
* ৰহা বিধানসভা সমষ্টি (অনুসূচিত জাতিৰ বাবে সংৰক্ষিত)
* নগাঁও বিধানসভা সমষ্টি
* বঢ়মপুৰ বিধানসভা সমষ্টি
* যমুনামুখ বিধানসভা সমষ্টি
* হোজাই বিধানসভা সমষ্টি
* লামডিং বিধানসভা সমষ্টি

## লোকসভাৰ সদস্যসকল

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:নগাঁও জিলা
কৰিমগঞ্জ (লোকসভা সমষ্টি)

**কৰিমগঞ্জ লোকসভা সমষ্টি** () অসমৰ ১৪টা লোক সভা সমষ্টিৰ ভিতৰত এটা। এই সমষ্টিটো অনুসূচিত জাতিৰ প্ৰাৰ্থীৰ বাবে সংৰক্ষিত।

## বিধানসভাৰ সমষ্টিসমূহ
কৰিমগঞ্জ লোকসভা সমষ্টিত তলত উল্লেখিত বিধান সভা সমষ্টিসমূহ আছে :

## লোকসভাৰ সদস্যসকল
আৰম্ভণিৰেপৰা বৰ্তমানলৈ কৰিমগঞ্জ লোকসভা সমষ্টিক প্ৰতিনিধিত্ব কৰা সদস্যসকলৰ নাম তলত উল্লেখ কৰা হ'ল।

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:কৰিমগঞ্জ জিলা
মিজোৰাম (লোকসভা সমষ্টি)

**মিজোৰাম লোকসভা সমষ্টি** () হৈছে উত্তৰ-পূব ভাৰতৰ মিজোৰাম ৰাজ্যৰ একমাত্ৰ লোকসভা সমষ্টি। এই সমষ্টিটো অনুসূচিত জনজাতিৰ প্ৰাৰ্থীৰ বাবে সংৰক্ষিত।

## লোকসভাৰ সদস্যসকল
মিজোৰাম লোকসভা সমষ্টিৰ সাংসদসকলৰ নাম তলত উল্লেখ কৰা হ’ল:

## লগতে চাওক
* লোক সভাৰ সমষ্টিসমূহৰ তালিকা

## তথ্য সংগ্ৰহ

শ্ৰেণী:মিজোৰাম
শ্ৰেণী:লোকসভা সমষ্টি
অৰুণাচল পশ্চিম (লোকসভা সমষ্টি)

**অৰুণাচল পশ্চিম লোকসভা সমষ্টি** () হৈছে অৰুণাচল প্ৰদেশৰ দুটা লোকসভা সমষ্টিৰ মাজৰ এটা। এই সমষ্টিটোৰ ভিতৰত টাৱাং, পশ্চিম কামেং, পূব কামেং, পাপুমপাৰে, নামনি সোৱণশিৰি, কুৰুং কুমেই, উজনি সোৱণশিৰি আৰু পশ্চিম ছিয়াং জিলাক সামৰি লোৱা হৈছে।

## বিধানসভা সমষ্টিসমূহ
বৰ্তমানৰ অৰুণাচল পশ্চিম লোকসভা সমষ্টিটো ৩৩টা বিধানসভা সমষ্টিৰ দ্বাৰা গঠিত হৈছে। সেই বিধানসভা সমষ্টিসমূহৰ নাম হৈছে:

* লুমলা বিধানসভা সমষ্টি (Lumla)
* টাৱাঙ বিধানসভা সমষ্টি (Tawang)
* মুক্ত বিধানসভা সমষ্টি (Tawang)
* ডিৰাং বিধানসভা সমষ্টি (Dirang)
* কলকটাং বিধানসভা সমষ্টি (Kalaktang)
* থ্ৰিজিন’বুঢ়াগাঁও- বিধানসভা সমষ্টি (Thrizino-Buragaon)
* ব’মডিলা বিধানসভা সমষ্টি 
* বামেং বিধানসভা সমষ্টি (Bameng)
* চায়াংটাজু বিধানসভা সমষ্টি (Chayangtajo)
* চেপ্পা পূব বিধানসভা সমষ্টি (Seppa East)
* চেপ্পা পশ্চিম বিধানসভা সমষ্টি (Seppa West)
* পক্বে-কাচং বিধানসভা সমষ্টি (Pakke-Kasang)
* ইটানগৰ বিধানসভা সমষ্টি 
* দৈমুখ বিধানসভা সমষ্টি (Doimukh)
* ছাগালী বিধানসভা সমষ্টি (Sagalee)
* য়াছুলি বিধানসভা সমষ্টি (Yachuli)
* জিৰ’-হাপ’লি বিধানসভা সমষ্টি (Ziro-Hapoli)
* পালিন বিধানসভা সমষ্টি 
* ন্যাপিন বিধানসভা সমষ্টি (Nyapin)
* তালি বিধানসভা সমষ্টি (Tali)
* ক’ল’ৰিয়াঙ বিধানসভা সমষ্টি (Koloriang)
* নাছ’ বিধানসভা সমষ্টি (Nacho)
* তালিহা বিধানসভা সমষ্টি (Taliha)
* দাপ’ৰিজ’ বিধানসভা সমষ্টি (Daporijo)
* ৰাগা বিধানসভা সমষ্টি (Raga)
* দাম্প’ৰিজ’ বিধানসভা সমষ্টি (Damporijo)
* লিৰ’ম’বা বিধানসভা সমষ্টি (Liromoba)
* লিকাবালি বিধানসভা সমষ্টি (Likabali)
* বাছাৰ বিধানসভা সমষ্টি (Basar)
* আলং পশ্চিম বিধানসভা সমষ্টি (Along West)
* আলং পূব বিধানসভা সমষ্টি (Along East)
* ৰুমগং বিধানসভা সমষ্টি (Rumgong)
* মেছুকা বিধানসভা সমষ্টি (Mechuka)

## লোকসভাৰ সদস্যসকল

## লগতে চাওক
* লোক সভাৰ সমষ্টিসমূহৰ তালিকা

## তথ্য সংগ্ৰহ

শ্ৰেণী:লোকসভা সমষ্টি
শ্ৰেণী:অৰুণাচল প্ৰদেশ
অৰুণাচল প্ৰদেশ বিধানসভা

**অৰুণাচল প্ৰদেশ বিধানসভা** () হৈছে উত্তৰ-পূব ভাৰতৰ ৰাজ্য অৰুণাচল প্ৰদেশৰ এককক্ষীয় বিধানসভা। অৰুণাচলৰ বিধানসভা ভৱনটো ৰাজ্যখনৰ ৰাজধানী ইটানগৰত অৱস্থিত। অৰুণাচল প্ৰদেশৰ বিধানসভা ৬০ জন বিধায়কৰ সৈতে গঠিত।

## ইতিহাস
১৯৬৯ চনৰ২৯ ডিচেম্বৰত অসমৰ ৰাজ্যপালৰ সভাপতিত্বত *উত্তৰ-পূব সীমান্ত এজেন্সী* (North-East Frontier Agency, বৰ্তমানৰ অৰুণাচল প্ৰদেশ) শাসনৰ বাবে এটা  এজেন্সী কাউন্সিল গঠন কৰা হয়। ১৯৭২ চনৰ ২ অক্টোবৰত এজেন্সী কাউন্সিলৰ সলনি প্ৰদেশ কাউন্সিল গঠিত কৰা হয়। ১৯৭৫ চনৰ ১৫ আগষ্টত প্ৰদেশ কাউন্সিলখনক ৰাজ্য বিধানসভালৈ পৰিৱৰ্তন কৰা হয়। প্ৰথমতে, এই বিধানসভাত ৩৩ জন সদস্য আছিল। ইয়াৰে ৩০ জন সদস্য নিৰ্বাচনৰ দ্বাৰা আৰু আন ৩জন সদস্যক কেন্দ্ৰীয় চৰকাৰে মনোনিত কৰিছিল। ১৯৮৭ চনৰ ২০ ফেব্ৰুৱাৰীত অৰুণাচল প্ৰদেশক পূৰ্ণাংগ ৰাজ্য ঘোষণা কৰাৰ পিছত সদস্যৰ সংখ্যা ৬০ জনলৈ বৃদ্ধি কৰা হয়।

## লগতে চাওক
*অৰুণাচল পূব লোকসভা সমষ্টি
*অৰুণাচল পশ্চিম লোকসভা সমষ্টি

## তথ্য সংগ্ৰহ

## বাহ্যিক সংযোগ
* অৰুণাচল প্ৰদেশ চৰকাৰৰ আনুষ্ঠানিক ৱেবছাইট 

শ্ৰেণী:ভাৰতৰ ৰাজনীতি
শ্ৰেণী:অৰুণাচল প্ৰদেশ
ছিক্কিম (লোকসভা সমষ্টি)

**ছিক্কিম লোকসভা সমষ্টি**() হৈছে উত্তৰ-পূব ভাৰতৰ ছিক্কিম ৰাজ্যৰ একমাত্ৰ লোকসভা সমষ্টি। এই সমষ্টিটোত সমগ্ৰ ছিক্কিমখন সামৰি লোৱা হৈছে। এই লোকসভা সমষ্টিটো ১৯৭৭ চনত সৃষ্টি কৰা হৈছিল। 

## লোকসভাৰ সাংসদসকল

## বিধানসভা সমষ্টিসমূহ
ছিক্কিম লোকসভা সমষ্টিক ৩১টা বিধানসভা সমষ্টিত ভাগ কৰা হৈছে। সেই বিধানসভা সমষ্টিসমূহৰ নাম জিলা অনুসৰি তলত উল্লখ কৰা হ’ল:

**ছালঘাৰি - জুম* (Salghari-Zoom) বিধানসভা সমষ্টিটো আংশিকভাৱে পশ্চিম ছিক্কিম আৰু দক্ষিণ ছিক্কিম জিলাৰ অন্তৰ্গত। 
**টুমেন - লিংগি* (Tumen-Lingi) বিধানসভা সমষ্টিটো আংশিকভাৱে দক্ষিণ ছিক্কিম আৰু পূব ছিক্কিম জিলাৰ অন্তৰ্গত। 

### পশ্চিম ছিক্কিম জিলা
পশ্চিম ছিক্কিম জিলাৰ অন্তৰ্গত বিধান সভা সমষ্টিসমূহৰ নাম হৈছে:
* Yoksam-Tashiding
* Yangthang
* Maneybung-Dentam
* Gyalshing-Barnyak
* Rinchenpong
* Daramdin
* Soreong-Chakung

### দক্ষিণ ছিক্কিম জিলা
দক্ষিণ ছিক্কিম জিলাৰ অন্তৰ্গত বিধান সভা সমষ্টিসমূহৰ নাম হৈছে:
* Barfung
* Poklok-Kamrang
* Namchi-Singhithang
* Melli
* Namthang-Rateypani
* Temi-Namphing 
* Rangang-Yangang

### পূব ছিক্কিম জিলা
পূব ছিক্কিম জিলাৰ অন্তৰ্গত বিধান সভা সমষ্টিসমূহৰ নাম হৈছে:
* Khamdong-Singtam
* West Pendam
* Rhenock
* Chujachen
* Gnathang-Machong
* Namcheybung
* Shyari
* Martam-Rumtek
* Upper Tadong
* Arithang
* Gangtok 
* Upper Burtuk

### উত্তৰ ছিক্কিম জিলা
উত্তৰ ছিক্কিম জিলাৰ অন্তৰ্গত বিধান সভা সমষ্টিসমূহৰ নাম হৈছে:
* Kabi Lungchuk
* Djongu 
* Lachen Mangan

### সংৰক্ষিত আসন
;ভূটীয়া-লেপছা মূলৰ প্ৰাৰ্থীৰ বাবে সংৰক্ষিত বিধানসভা সমষ্টিসমূহ

* Yoksam-Tashiding
* Rinchenpong
* Daramdin
* Barfung
* Tumen-Lingi
* Gnathang-Machong
* Shyari, Martam-Rumtek
* Gangtok
* Kabi Lungchuk
* Djongu
* Lachen Mangan

;অনুসূচিত জাতিৰ বাবে সংৰক্ষিত বিধানসভা সমষ্টিসমূহ
* Salghari-Zoom
* West Pendam

## লগতে চাওক
* লোক সভাৰ সমষ্টিসমূহৰ তালিকা

## তথ্য সংগ্ৰহ

শ্ৰেণী:লোকসভা সমষ্টি
শ্ৰেণী:ছিক্কিম
বুঢ়ীগোঁসানী দেৱালয়

thumb|right|শ্ৰী শ্ৰী বুঢ়ীগোঁসানী দেৱালয়, যোৰহাট

**বুঢ়ীগোঁসানী দেৱালয়** যোৰহাট নগৰৰ মাজমজিয়াত গড় আলিৰ পূবে অৱস্থিত এক শাক্ত মন্দিৰ। ১৭০৮ চনত আহোম স্বৰ্গদেউ ৰুদ্ৰসিংহই জয়ন্তীয়া ৰাজ্যৰ পৰা গোঁসানীৰ বিগ্ৰহ আনি গড়গাঁৱত স্থাপন কৰিছিল। গড়গাঁৱৰ পৰা ৰংপুৰ আৰু ৰংপুৰৰ পৰা যোৰহাটলৈ আহোম ৰাজ্যৰ ৰাজধানী সলনি হোৱাত পিছলৈ এই দেৱালয় বৰ্তমানৰ ঠাইত স্থাপিত কৰা হয়। মন্দিৰত থকা মূৰ্তিজনা দুৰ্গা দেৱীৰ। আগৰ দিনত বুঢ়ীগোঁসানী দেৱালয়ক "বৰপূজাঘৰ দ'ল" বুলিও জনা গৈছিল। 

## ইতিহাস
১৭০৮ চনত জয়ন্তীয়া ৰজা ৰামসিংহ‍ই কছাৰী ৰজা তাম্ৰধ্বজক হৰুৱাই আহোম ৰজাৰ বশ্যতা অস্বীকাৰ কৰে। তেতিয়া আহোম স্বৰ্গদেউ ৰুদ্ৰসিংহ‍ই জয়ন্তীয়া ৰজাক আক্ৰমণ কৰি পৰাস্ত কৰে। জয়ন্তীয়া ৰাজ্য দমন কৰোঁতে সেই ৰাজ্যৰ আন আন উপঢৌকনৰ লগতে বুঢ়ী গোঁসানীৰ মূৰ্তি আৰু যোনিকো স্বৰ্গদেৱে গড়গাঁৱলৈ আনিবলৈ ইচ্ছা কৰে। তেতিয়া জয়ন্তীয়া ৰাজ-পৰিয়াল শাক্ত আছিল আৰু জয়ন্তীয়া গোঁসানী জাগ্ৰত বুলি সৰ্বসাধাৰণে বিশ্বাস কৰিছিল। জয়ন্তেশ্বৰী দেৱীক আহোম ৰাজ্যলৈ আনিবলৈ খোজাত আহোম সেনাৰ মাজত হেনো নানা ৰোগে দেখা দিলে। তাৰপিছত আহোম সেনাপতিক দেৱীয়ে সপোনত দেখা দি কয় যে তেওঁ সেই দেশ এৰি নাযায় আৰু আহোমসকলে মূৰ্তি নিব খুজিলে বুঢ়ী নৈৰ কানত থকা গোঁসানীৰ মূৰ্তি আৰু যোনি নিব পাৰে। এই সপোনৰ পিছত আহোম সেনাপতিয়ে বুঢ়ী নৈৰ কানৰ পৰা দেৱীৰ মূৰ্তি আনি স্বৰ্গদেউক দিয়েহি। বুঢ়ী নৈৰ কানৰ পৰা অনা বাবেই এইজনা মূৰ্তিক "বুঢ়ীগোঁসানী" বুলি কয় বুলি অনুমান কৰা হয়।

জয়ন্তীয়াৰ পৰা গোঁসানীক আনোতে লগতে পূজাৰী সনাতনক অনা হৈছিল। বৰ্তমানৰ পূজাৰীসকল সেই সনাতনৰেই সতি-সন্ততি। স্বৰ্গদেৱে তেওঁলোকক "পূজাঘৰীয়া বৰুৱা" উপাধিৰে সন্মানিত কৰিছিল। স্বৰ্গদেউ ৰাজনগৰৰ পৰা কিবা কাৰণত বাহিৰলৈ গ'লে পূজাৰীয়ে গোঁসানীকো লগত লৈ গৈছিল। গড়গাঁৱৰ পৰা ৰংপুৰ আৰু ৰংপুৰৰ পৰা যোৰহাটলৈ আহোম ৰাজ্যৰ ৰাজধানী তুলি আনোতে বুঢ়ী গোঁসানীকো যোৰহাটলৈ লৈ অনা হয়। এই দেৱালয় বৰ্তমান যোৰহাট নগৰৰ গড় আলিৰ পূবে দেৱালয় পথত স্থাপিত। 

দেৱালয়ত থকা সোণৰূপৰ ছত্ৰ, ফুল, কোষা-অৰ্ঘা, তামি, বলিকটা দা আদিত ওজন আৰু কোনে সেয়া গঢ়াই দিছিল সকলো স্বৰ্গদেউ চন্দ্ৰকান্ত সিংহৰ নামেৰে লিখি থোৱা হৈছিল। যোৰহাটলৈ ৰাজধানী অনাৰ পিছত মৰাণ আৰু মানৰ উপদ্ৰৱত আহোমসকলে বুঢ়ী গোঁসানীৰ দ'ল সজাব নোৱাৰিলে। কালক্ৰমত দেৱালয়ৰ মাটি-বাৰী আৰু সেৱায়তৰ তামৰ ফলিখনো হেৰাল। সেইবাবেই ব্ৰিটিছৰ দিনত এই দেৱালয়ে একো সাহায্য নাপালে। পুৰন্দৰ সিংহ‍ই বৰ্তমানৰ দেৱালয় থকা ঠাইতে খেৰৰ ঘৰ সাজি পূজাৰ ব্যৱস্থা কৰি দিছিল। ৰায় বাহাদুৰ ৰাধাকান্ত সিংহ‍ই চৰকাৰলৈ লিখা-মেলা কৰি মাটিখিনি দিয়ালে আৰু কৰ ৰেহাই দিয়ালে। ৰাইজৰ বৰঙণিৰে সজা টিনৰ ঘৰটো বৰভুঁইকপত নষ্ট হোৱাত পিছত বৰ্তমানৰ ঘৰটো সজা হয়।

## পূজা-অৰ্চনা
thumb|right
পূজাৰীসকলৰ মতে মূৰ্তিজনা দেৱী দুৰ্গাৰ। গোঁসানীক দৈনিক পূজা-পাতল কৰা হয়। দেৱীক আৱাহন আৰু স্নানৰ সময়ত পূজাঘৰত কাকো সোমাবলৈ দিয়া নহয়। আহোম ৰাজ্য গ'লত ৰাইজে দৈনিক পূজাৰ নৈবদ্য আদি আগবঢ়াইছিল। আজিকালিও ৰাইজৰ বৰঙণিৰে পূজাৰ ব্যৱস্থা কৰা হয়। 

পুৰণি দিনতো গোঁসানীক দৈনিক পূজা কৰি পূজাৰ নিৰ্মালি আৰু হোমৰ ফোঁট পূজাৰীয়ে স্বৰ্গদেউক দিব লাগিছিল। নিৰ্মালিৰ লগতে পূজাৰীয়ে ডাঙৰ শৰাই এখনত বলিকটা ছাগলীও প্ৰসাদ স্বৰূপে দিছিল। 

মন্দিৰটোত প্ৰতিবছৰে দুৰ্গা পূজা আৰু শিৱ পূজা ধুমধামেৰে আয়োজন কৰা হয়॥

## তথ্য সংগ্ৰহ

শ্ৰেণী:অসমৰ ধৰ্মীয় স্থান
শ্ৰেণী:যোৰহাট জিলাৰ পৰ্যটনস্থলী
শ্ৰেণী:হিন্দুধৰ্মৰ মঠ-মন্দিৰ
অৰুণাচল পূব (লোকসভা সমষ্টি)

**অৰুণাচল প্ৰদেশ পূব লোকসভা সমষ্টি** ) হৈছে অৰুণাচল প্ৰদেশৰ দুটা লোকসভা সমষ্টিৰ মাজৰ এটা। এই সমষ্টিটোৰ ভিতৰত উজনি ছিয়াং, পূব ছিয়াং, দিবাং উপত্যকা, নামনি দিবাং উপত্যকা, লোহিত, অঞ্জাও, চাংলাং আৰু তিৰাপ জিলাক  সামৰি লোৱা হৈছে।

## বিধানসভা সমষ্টিসমূহ
বৰ্তমানৰ অৰুণাচল পূব বিধানসভা সমষ্টিটো ২৭ টা বিধানসভা সমষ্টিৰ দ্বাৰা গঠিত হৈছে। সেই বিধানসভা সমষ্টিসমূহৰ নাম হৈছে:

*টুটিং-য়িংকিয়ং বিধানসভা সমষ্টি (Tuting-Yingkiong)
* পানগিন বিধানসভা সমষ্টি 
* নাৰি-কয়ু বিধানসভা সমষ্টি (Nari-Koyu)
* পাছিঘাট পশ্চিম বিধানসভা সমষ্টি 
*পাছিঘাট পূব বিধানসভা সমষ্টি 
*মিব’ বিধানসভা সমষ্টি 
* মাৰিয়াং-গেকু বিধানসভা সমষ্টি (Mariyang-Geku)
* আনিনি বিধানসভা সমষ্টি 
* ডামবুক বিধানসভা সমষ্টি 
* ৰ’য়িং বিধানসভা সমষ্টি 
* তেজু বিধানসভা সমষ্টি 
* হায়ুলিয়াঙ বিধানসভা সমষ্টি 
* চৌখাম বিধানসভা সমষ্টি 
* নামচাই বিধানসভা সমষ্টি (Namsai)
*লেকাং  বিধানসভা সমষ্টি 
* বৰডুমছা-দিয়ুম বিধানসভা সমষ্টি (Bordumsa-Diyum)
* মিয়াও বিধানসভা সমষ্টি (Miao)
* নামপং বিধানসভা সমষ্টি 
* চাংলাং দক্ষিণ বিধানসভা সমষ্টি 
*চাংলাং উত্তৰ বিধানসভা সমষ্টি 
* নামচাং বিধানসভা সমষ্টি 
*খ’ন্সা পূব বিধানসভা সমষ্টি 
*খ’ন্সা পশ্চিম বিধানসভা সমষ্টি 
*বৰদুৰীয়া-বগাপানী বিধানসভা সমষ্টি (Borduria-Bagapani)
* কানুবাৰী বিধানসভা সমষ্টি 
* লংডিং-পুমাও বিধানসভা সমষ্টি  (Longding-Pumao)
* পঙচাও-ৱাকা বিধানসভা সমষ্টি (Pongchou-Wakka)

## লোকসভাৰ সদস্যসকল

## লগতে চাওক
* লোক সভাৰ সমষ্টিসমূহৰ তালিকা

## তথ্য সংগ্ৰহ

শ্ৰেণী:লোকসভা সমষ্টি
শ্ৰেণী:অৰুণাচল প্ৰদেশ
খোৱাই নদী

**খুৱাই নদী** () হৈছে ভাৰতবৰ্ষৰ ত্ৰিপুৰা ৰাজ্য আৰু বাংলাদেশৰ এখন নদী। আথাৰামুৰা পৰ্বতৰ উত্তৰ অংশত এই নদীখনৰ উৎপত্তি হৈছে। এই নদীখন পশ্চিম আৰু উত্তৰলৈ বৈ গৈ বাংলাদেশৰ ছিলেট জিলাত প্ৰৱেশ কৰিছে। তাৰ পিছত পূব দিশে বৈ গৈ মেঘনা নদীৰ লগত মিলি গৈছে। 

## তথ্য সংগ্ৰহ

শ্ৰেণী:ভাৰতৰ নদী
শ্ৰেণী:বাংলাদেশৰ নদী
ঢলাই নদী

**ঢলাই নদী** () হৈছে ভাৰত আৰু বাংলাদেশৰ সীমান্তত অৱস্থিত নদী। এই নদীখনক **ঢলা নদী** নামেৰেও জনা যায়। ত্ৰিপুৰাৰ পাৰ্বত্য অঞ্চলত ঢলাই নদীৰ উৎপত্তি হৈছে। এই নদীখনে বাংলাদেশৰ মৌলবী বজাৰ জিলাত প্ৰৱেশ কৰিছে। তাৰ পিছত এই নদীখন বাংলাদেশৰ ৰাজনগৰ উপজিলাত মনু নদীৰ লগত মিলি গৈছে।

## তথ্য সংগ্ৰহ
 

শ্ৰেণী:ভাৰতৰ নদী
জাঁজী নদী

**জাঁজী নদী** () হৈছ ব্ৰহ্মপুত্ৰ নদীৰ উত্তৰ পাৰৰ উপনৈ। এই নদীখনে অসমৰ যোৰহাট আৰু শিৱসাগৰ জিলাৰ সীমা নিৰ্ধাৰণ কৰিছে। নাগালেণ্ডৰ মোককচাং নগৰৰ উত্তৰ দিশৰ কোনো এক ঠাইৰপৰা জাঁজী নদীৰ উৎপত্তি হৈছে। ১৯১৭ চনৰ মানচিত্ৰৰ মতে, জাঁজী নদী খনৰ দীঘ ১০৭ কি:মি: আৰু অৱবাহিকাৰ কালি ১৩৫০ বৰ্গ কি:মি:।

## গতিপথ
জাঁজী নদীখন নাগালেণ্ডৰ মোককচাং নগৰৰ কিছু উত্তৰ পৰা মেলেক নৈ নামেৰে ওলাই উত্তৰ-পশ্চিমমুৱা হৈ ১২ কি:মি: আহি উত্তৰ-পূৱমুৱা হয়। তাৰ পিচত মেলেক নৈ খনে ১৬ কি:মি: আহি মেনুং নামৰ এখন নৈৰ লগ লাগি মেলেক নৈখনে জাঁজী নাম লয়। জাঁজী নৈয়ে যোৰহাট আৰু শিৱসাগৰ জিলাৰ সীমাইদি বৈ আহি শিমলুগুৰিৰ পৰা উত্তৰমুৱা হৈ ৪ কি:মি: আহি আমগুৰি ৰেলপথ পাৰ হয়।  আমগুৰিৰ পৰা উত্তৰ-পশ্চিমমুৱাহৈ বৈ আহি জাঁজী নামৰ ঠাইত ৩৭ নং ৰাষ্ট্ৰীয় ঘাই-পথ পাৰ হয়।  তাৰ পাচত বহুতো যান আৰু সৰু নৈ লগ লাগি  ধনতোলা পায়। তাৰ পৰা ৫ কি:মি: ভটিয়াই বনাই পায়, বনাই পৰা ৭ কি:মি: ভটিয়াই চীনাতলিৰ ন-জাঁজী ওচৰত নৈখন ঠেক হৈ আৰু ৫ কি:মি: আহি কুমাৰ গাঁৱত মিটং-মৰি জাঁজী নৈ সৈতে লগ লাগি জাঁজীমুখত ব্ৰহ্মপুত্ৰৰ লগ লাগে।

## তথ্য সংগ্ৰহ

শ্ৰেণী:অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ
মালৌ আলি

**মালৌ আলি** () হৈছে অসমৰ যোৰহাট জিলাৰ এটা পথ। এই পথটো ১৭৯৫-১৮১৮ চনত আহোম স্বৰ্গদেউ কমলেশ্বৰ সিংহই নিৰ্মাণ কৰাইছিল। এই পথটোৱে জিলাখনৰ পশ্চিমৰ বহুতো গাঁৱক যোৰহাট নগৰৰ লগত সংযোগ কৰিছে। 

## নামৰ উৎপত্তি
মালৌ আলি নামটো মণিপুৰী শব্দ মঙ্গলুৰ পৰা উৎপত্তি হৈছে। এজন আহোম ৰজাই এগৰাকী মণিপুৰৰ ৰাজকুমাৰী বিয়া কৰাইছিল। সেই ৰাজকুমাৰীৰ লগত বহুতো মণিপুৰী লোক যোৰহাটলৈ আহিছিল। তেওঁলোকক মালৌ নামৰ ঠাইত থকাৰ সুবিধা কৰি দিয়া হৈছিল।

## লগতে চাওক
*ধোদৰ আলি
*৩৭ নং ৰাষ্ট্ৰীয় ঘাইপথ

## তথ্য সংগ্ৰহ

শ্ৰেণী:অসমৰ ইতিহাস
শ্ৰেণী:আহোম ৰাজ্য
শ্ৰেণী:অসমৰ পথসমূহ
শ্ৰেণী:পোখালি (ভাৰতৰ পথ পৰিবহন ব্যৱস্থা)
শ্ৰেণী:যোৰহাট জিলা
সোৱণশিৰি নদী

**সোৱণশিৰি নদী** () হৈছে ব্ৰহ্মপুত্ৰ নদীৰ উত্তৰ পাৰৰ উপনৈ। ই ভাৰতৰ ৰাজ্য অসম আৰু অৰুণাচল প্ৰদেশ আৰু চীনৰ অধীনত থকা তিব্বতৰ মাজেদি বৈ গৈছে। ইয়াৰ দৈৰ্ঘ্য হৈছে ২৭৫ মাইল (৪৪২ কিঃমিঃ) আৰু অৱবাহিকাৰ কালি ১২,৬০০ বৰ্গ মাইল (৩২,৬৪০ বৰ্গ কিঃমিঃ)। সোৱণশিৰি নদী ব্ৰহ্মপুত্ৰৰ আটাইতকৈ ডাঙৰ উপনৈ। ই ব্ৰহ্মপুত্ৰৰ মুঠ জলৰাশিৰ ৭.৯২% যোগান ধৰে।

## উৎপত্তি
চীন দেশত অৱস্থিত হিমালয়ৰ পৰা সোৱণশিৰি নদীৰ উৎপত্তি হৈছে।

## গতিপথ
সোৱণশিৰি নদী প্ৰথমতে পূব আৰু দক্ষিণ-পূবলৈ বৈ গৈ ভাৰতত প্ৰৱেশ কৰিছে। তাৰ পিছত অসমৰ উপত্যকাত দক্ষিণ দিশে বৈ গৈছে। ই অসমৰ লক্ষীমপুৰ জিলাত ব্ৰহ্মপুত্ৰ নদীৰ লগত লগ লাগিছে।

## ইতিহাস
সোৱণশিৰি নদীত এসময়ত সোণ পোৱা গৈছিল বুলি বুৰঞ্জীত উল্লেখ আছে, এই সোণ বুটলিবৰ বাবে সোণোৱালসকলক আহোম ৰজাই নিয়োগ কৰিছিল বুলিও কোৱা হয়। এই সোণৰ খনি থকাৰ বাবেই ইয়াৰ নাম সোৱণশিৰি হয় বুলি বহুতে কব বিচাৰে।

## জৈৱ বৈচিত্ৰ্য
সোৱণশিৰিৰ জৈৱ বৈচিত্ৰ্য অসমৰ আন নদীতকৈ যথেষ্ট পৃথক, ইয়াত প্ৰচুৰ পৰিমাণে মাছ-কাছ আছে। শীতকালত বিভিন্ন পৰিভ্ৰমী জলচৰ চৰাইৰে ইয়াৰ চৰ-চাপৰি ভৰি থকা দেখিবলৈ পোৱা যায়। ই নদী শিহুৰ পোৱালি দিয়া মুখ্য ঠাই। ইয়াত শিহুৰ জলকেলি চাবলৈ দূৰৈৰ পৰা পয্যটক অহা দেখিবলৈ পোৱা যায়।

## লগতে চাওক
* অসমৰ নদীসমূহৰ তালিকা

## তথ্য সংগ্ৰহ

শ্ৰেণী:অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ
বৰাক নদী

**বৰাক নদী** (, ) হৈছে দক্ষিণ অসমৰ মুখ্য নদী। মণিপুৰ পাৰ্বত্য অঞ্চলৰ লোকসকল বিশেষকৈ এই নদীৰ ওপৰতে নিৰ্ভৰশীল। বৰাইল শ্ৰেণীৰ *মুক্ৰু* (Mukru) নামৰ ঠাইৰ পৰা এই নদীখনৰ উৎপত্তি হৈছে। নদীখনৰ দৈৰ্ঘ্য হৈছে ৯০০ কিঃমিঃ (৫৬০ মাইল)।

## উপনৈ

### উত্তৰ পাৰৰ উপনৈ
*সোণাই নদী
*ঘাগৰা নদী
*কাটাখাল নদী
*ধলেশ্বৰী নদী

### দক্ষিণ পাৰৰ উপনৈ
*জিৰি নদী
*চিৰি নদী
*মধুৰা নদী
*জাতিংগা নদী

## ৰাষ্ট্ৰীয় জলপথৰ মৰ্যাদা
অসমৰ বৰাক নদীক ৰাষ্ট্ৰীয় জলপথ-৬ হিচাপে স্বীকৃতি দিবলৈ ভাৰত চৰকাৰক প্ৰস্তাৱ দিয়া হৈছে। স্বীকৃতি পালে এই নদীয়েদি বাণিজ্যৰ বাবে ব্যৱহাৰ কৰাৰ পৰিকল্পনা কৰা হৈছে। 

## তথ্য সংগ্ৰহ

শ্ৰেণী:অসমৰ নদী
ডিব্ৰু নদী

**ডিব্ৰু নদী** () হৈছে ব্ৰহ্মপুত্ৰৰ উপনদী। অসমৰ বুঢ়ী দিহিং সংৰক্ষিত বনাঞ্চলৰ মাজৰ খেৰেম নামৰ ঠাইত ডিব্ৰু নদীৰ উৎপত্তি হৈছে। এই নদীখন ডিব্ৰুগড় জিলাত ব্ৰহ্মপুত্ৰৰ লগ লাগিছে। 

## গতিপথ
ডিব্ৰু নদীখন তিনিচুকীয়া জিলাৰ পূব সীমাৰ বুঢ়ী দিহিং সংৰক্ষিত বনাঞ্চলৰ মাজৰ খেৰেম নামৰ ঠাইৰ পৰা *ডিব্ৰুজান* নামেৰে ওলাই তাৰ পৰা ডুমডুমা, বালিজান, চাবুৱা হৈ ডিব্ৰুগড় নগৰ পৰা ১৮ কি:মি: পূবত ব্ৰহ্মপুত্ৰত পৰিছে। 

## ডিব্ৰুৰ উপনৈ
### ডুমডুমা নৈ
তিনিচুকীয়া জিলাৰ দুৱাৰমৰা সংৰক্ষিত বনৰ ভিতৰত ন দিহিং নৈৰ এটা সুতি ওলায় বৰদুমচা, ডুমডুমা হৈ বৰডুবি চাহবাগিছা পায়। তাৰ পাচত ডুমডুমা নৈ লগ লাগি বিছাকুপি চাহবাগিছাৰ দক্ষিণেদি ৪ কি:মি: আহি ডুমডুমা চহৰত ডিব্ৰু নৈত পৰিছে। 

### ডাঙৰি নৈ
ডুমডুমাৰ টঙনা গাঁও চাহবাগিছাৰ পশ্চিমৰ লিটংবিলৰ পৰা ওলাই উত্তৰ পশ্চিমমুৱা হৈ ১২ কি:মি: আহি কাকপথাৰ হৈ ডাঙৰি গাঁৱৰ পৰা সদাশিৱ চাহবাগিছাৰ কাষেৰে ঢলা নৈৰ লগ হৈ ফুল বাৰী নামলৈ টৰং চাহবাগিছাৰ উত্তৰেদি ১০ কি:মি: ভটিয়াই ৰাইডাং বিলত সোমাই ডিব্ৰু নৈত পৰিছে। 

## লগতে চাওক
* অসমৰ নদীসমূহৰ তালিকা

## তথ্য সংগ্ৰহ

শ্ৰেণী:অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ